Akcioni plan protiv diskriminacije - YIHR.rs\nAkcioni plan protiv diskriminacije\nVlada Republike Srbije je uvažila tri predloga Inicijative mladih za ljudska prava i uključila ih u Akcioni plan za primenu Strategije prevencije i zaštite od diskriminacije za period od 2014. do 2018. godine. Akcionim planom koji je Vlada Srbije usvojila početkom oktobra predviđene su konkretne mere i aktivnosti za sprovođenje ciljeva iz strategije protiv diskriminacije.\nPredlozi Inicijative odnosili su se na položaj LGBTI osoba. Jedan predlog predvideo je uvođenje novih sadržaja u obrazovni sistem sa ciljem sticanja znanja o pravima LGBTI osoba. Smatramo da je ovo izuzetno važno, budući da je još uvek u školama veliki deo onih koji na ulicama i na internetu iskazuju mržnju prema seksualnim manjinama.\nUsvojen je i predlog da bude izrađen radni tekst zakona o registrovanim istopolnim zajednicama u roku koji je prethodno bio predviđen samo za otvaranje javne debate o ovom pitanju. Svaki dan u kom istopolni parovi nemaju pristup istim pravima kao heteroseksualni je dan u kom su istopolni parovi diskriminisani i bitno je da se Srbija što brže nađe među državama koje su ovo uvidele.\nKonačno, usvojen je i predlog da se obaveznim uputstvom Ministarstva zdravlja ukine praksa diskriminatornog otežavanja doniranja krvi LGBTI osoba. Na ovaj način će biti zaštićena prava i dostojanstvo LGBTI davalaca, bez ikakvih negativnih posledica po davalaštvo i po zdravlje onih kojima je krv neophodna.\nInicijativa je izrazila zadovoljstvo usvajanjem Akcionog plana i sa pažnjom će pratiti da li se mere iz Plana primenjuju adekvatno i u predviđenim rokovima.


ERGIN ATAMAN NEMA DILEMU: Evroliga uskoro kao NBA\nIzvor: SrbijaDanas.com, 01.Okt.2019, 18:44\nTrene Efesa siguran kakva je sudbina elitnog evropskog takmičenja.\nOvog leta veliki broj kvalitetnih igrača iz NBA lige preselio se u Evropu i u predstojećoj sezoni će igrati u Evroligi, a o njim i budućnosti elitnog takmičenja govorio je trener Efesa Ergin Ataman koji veruje da će Evroliga brzo postati takmičenje koje podseća na NBA ligu, odnosno da će biti zatvorena liga sa potenijalno čak četiri >> Pročitaj celu vest na sajtu SrbijaDanas.com << meča nedeljno.\n- Mislim da će Evroliga uskoro početi da liči na NBA i postati veliki šou sa 3-4 utakmice nedeljno. Ne umaraju nas utakmice, druge nas stvari umaraju. NBA ima 5 utakmica nedeljno, ali posle tih utakmica, igrači putuju avionom. Njima ne trebaju pasoši kao nama niti putuju ekonomskom klasom. Put u Madrid četvoročasovnim letom može biti vrlo nezgodan i sa mnogo problema ili možete da igrate utakmicu u Barseloni i da se budite u 5 ujutru za let koji je zakazan za 7. Takve stvari umaraju igrače - istakao je Ataman.\nKada su u pitanju dolasci odličnih igrača iz NBA lige u evropsku košarku i elitno takmičenje, Ataman ima objašnjenje za to.\n- Evroliga je postala najgledanije takmičenje posle Lige šampiona i NBA lige. Umesto da sedite na klupi u NBA ili igrate 10 minuta, dođete lepo u Evropu i za malo manje para bude lideri ekipe. Evroliga se gleda svuda u svetu. Ima dobar deo publike i u Americi, postala je atraktivna igračima i to je veoma važno zbog organizacije takmičenja, ali i zbog publike. Međutim, finansijsko stanje u Evropi nije baš idealno i to svi znaju, problemi nastaju s vremena na vreme. NBA ima mnogo novca i to trenutno nije slučaj u Evropi - iskren je bio Ataman.


Preko 400 aktivista sindikata iz 72 zemlje otpočelo je 23. oktobra 2019. godine dvodnevnu Globalnu konferenciju UNI Finance u Toremolinosu u Španiji. Dan pre ove, održana je Evropska konferencija. Učesnici na konferencijama su bili i rukovodioci iz UNI Global Union, kao i Klaudija Saler iz Evropske koalicije za korporativnu pravdu. UNI Finance se zahvalio španskim podružnicama CC.OO i UGT što su omogućile održavanje konferencija u Toremolinosu.\nNa izuzetno energičnoj i dinamičnoj konferenciji UNI Finance sindikalni aktivisti i delegati su razmenjivali svoja lokalna i međunarodna iskustva o svetu rada koji se menja i izazovima sa kojima su suočeni radnici i sindikati. Digitalizacija i veštačka inteligencija prepravljaju način na koji radimo, a sektor finansija jedan je od prvih koji je osetio promene. Delegati su čuli iskustva sindikata širom sveta o isustvima i o tome kako se suočavaju sa ovim pitanjima i mogućnostima koje pruža svet rada koji se brzo menja.\nPo prvi put na nekoj od konferencija UNI Global Union bili su prisutni predstavnici top menadžmenta bankarskih grupa UniCredit, Credit Agricole i BNP Paribas, svi potpisnici nedavnih revolucionarnih sporazuma sa UNI. Ukupno je UNI Finance u prošloj godini potpisao, obnovio i ponovo potpisao globalne sporazume sa šest multinacionalnih banaka. Proteklih godina potpisana su dva dodatna sporazuma. O tome je vođena sadržajna i zanimljiva panel diskusija, sa dubinskom analizom i diskusijom o korištenju globalnih sporazuma kao temelja za izgradnju snažnih sindikata i snage radnika, a predstavnici navedene tri bankarske grupe su odgovarali i na pitanja sindikalaca.\n„Globalni sporazumi su budućnost odgovornog poslovanja“, istakla je generalni sekretar UNI Global Union Kristi Hofman. „Ovi sporazumi pojašnjavaju neke konkretne korake koje poslodavci mogu preduzeti kako bi ostvarili prava na pregovaranje i kako da ih organizuju u praksi. I sa zadovoljstvom mogu reći da su se banke u svim tim sporazumima složile da se neće suprotstavljati procesu formiranja sindikata, da će radnicima omogućiti pravičan izbor bez uplitanja poslodavca - što je nešto što ne možemo prihvatiti zdravo za gotovo baš u svim zemljama. Cilj sporazuma nije da primenjuju samo ono što zahtevaju nacionalni zakoni, već da nadilaze nacionalne zakone ako je to potrebno za obezbeđivanje ovih ključnih prava“.\nDelegati su se obavezali da će se boriti protiv negativnih uticaja digitalizacije na radnike, ali i da će iskoristiti potencijal koji digitalizacija nudi i pojačati rad na organizovanju radnika i kolektivnom pregovaranju. Sindikati su se složili da se kolektivno pregovaranje i globalni sporazumi moraju koristiti kao oruđe kako bi radnici imali pristup obnavljanju radnih veština i dodatnoj obuci, a ne da se suočavaju sa bezizlaznim ograničenjima.\nPredsednik svetskog UNI Finance, Brazilka Rita Berlofa, jednoglasno je ponovo izabrana na tu funkciju. „Nastavićemo da jačamo naše članstvo od tri miliona,“ rekla je Berlofa. „Zajedno se možemo suočiti sa izazovom digitalizacije, možemo se boriti za mir i demokratiju, možemo da uvećamo snagu radnika i možemo da izgradimo snažne finansijske sindikate. Komplikovani problemi zahtevaju jednostavna rešenja. Naše rešenje je da se organizujemo, organizujemo, organizujemo! Mi ćemo i dalje uvćavati snagu sindikata i boriti se za demokratiju i ljudska prava u ovom promenjivom svetu rada“.\nSa svih strana sveta su se čule jasne činjenice o smanjivanju obima posla, gubitku posla i nehumanim prodajnim ciljevima. Međutim, poruka UNI Finance i njenih pridruženih članica bankarskim kompanijama je takođe bila jasna - prestanite stavljati profit iznad ljudi.\n„Radnici nemaju sigurnu budućnost. Kao i obično, poslovni planovi - umesto da nude programe prekvalifikacije i dodatne obuke – idu ka smanjenju troškova i povećnju profita, uvek po cenu radnika“, rekla je Julia Angrisano iz FSU Australija. „Kao sindikati, moraćemo se boriti i kolektivno se dogovarati za politike koje pružaju dostojanstvo i pravdu našim članovima.“\n„Nestanak poslova ima ozbiljne posledice“, rekao je generalni sekretar SASBO iz Južnoafričke Republike Džo Kokela, koji je u septembru pozvao na nacionalni štrajk kao odgovor na zabrinjavajući trend otpuštanja i gubitka radnih mesta. „Suočavamo se sa preko 10.000 otpremnina u finansijskom sektoru u Južnoj Africi - to znači da hiljade porodica gladuju. Moramo pokazati kompanijama uticaj njihovih bezobraznih akcija na ljude i osigurati zaštitu naših članova. Važno je da se radnici uvedu u budućnost kompanija, a ne da se jednostavno odbacuju i otpuštaju.“\nGare Marfi iz irskog sindikata FSU održao je snažnu prezentaciju o inovativnom radu koji njegov savez radi na pravu na isključenje poslovne komunikacije van radnog vremena i pregovaranju o digitalnoj transformaciji. Stalna povezanost pametnih telefona ljudima je produžila radni dan, a mnogi sindikati zalažu se za „pravo na prekid komunikacije“ kao rešenje za štetne posledice opcije „uvek uključeno“ na mentalno zdravlje.\nSvet rada koji se menja donosi mnogo izazova za finansijski sektor u vezi sa ravnotežom između radnog i privatnog života, smanjenjem broja zaposlenih i zapošljavanjem, ali usred svake poteškoće nalazi se prilika. UNI Finance i njegove članice odlučne su da se probiju i iskoriste šansu za organizovanje jakih finansijskih sindikata za danas i sutra u promenljivom svetu rada. „Moramo biti ujedinjeni i raditi zajedno,“ rekao je Ađelo Di Kristo. „Ako želimo jake sindikate u sektoru finansija, ne možemo zaboraviti borbu i borbe iz prošlosti, i nikada nećemo odustati, tako da ćemo biti jaki u budućnosti“.\nSindikat finansijskih organizacija Srbije – SFOS je, po pozivu šefa UNI Finance Anđela Di Krista, predstavljao član Republičkog odbora i koordinator za međunarodnu saradnju Slobodan Mihajlović.


Milanovačka privreda i pojedinci donirali preko milion dinara za ugrožene porodice – GM Press\nOvogodisnji donatorski ručak u potpunosti je bio uspešan, jer su prikupljena sredstva u iznosu od preko milion dinara, što je duplo više od prošlogodišnjeg. Predsednik opstine Gornji Milanovac, Dejan Kovacevic, zahvalio se svim privrednicima i pojedincima, koji su pokazali svoju humanost i izdvojili novac za pomoć ugroženim sugrađanima i dodao da su Milanovčani još jednom dokazali solidarnost na delu.\nI sami privrednici pohvalili su ovogodišnju organizaciju donatorskog ručka, naglašavajući da je lokalna samouprava opet pokazala kako se udruženim sredstvima i zajedničkim snagama, može pružiti pomoć kome je zaista potrebna.\nDonatorski ručak se u Gornjem Milanovcu organizuje povodom „Dana borbe protiv siromaštva“. Iz godine u godinu sredstva koja se na ovaj način prikupljaju i doniraju su sve veća, a organizatori ne kriju zadovoljstvo zbog dobrog odziva kako privednika, tako i građana.\n„Ovo je prilika da svi pokažemo empatiju jedni prema drugima, da pokažemo da smo socijalno odgovorni, da želimo društvo u kome neće biti velike klasne razlike, da želimo društvo u kome su svi spremni da jedni drugima pomognemo“, naglasio je predsednik opštine Gornji Milanovac, Dejan Kovačević.\nNa donatsrkom ručku pojavio se veliki broj milanovačkih privrednika, predstavnika firmi i kompanija, koji su, kako kažu, svi ujedinjeni u zajedničkom cilju da pomognu onima kojima je pomoć najpotrebnija.\n„Podržavamo ovakve akcije, jer mislimo da su veoma društveno korisne, ali i nažalost, još uvek potrebne, obzirom na tranzicioni period u kome se i privreda i društvo nalaze“, rekao je Darko Vukobratović, vlasnik preduzeća ROC Rudnik.\n„Mi privrednici i lokalna samouprava imamo izuzetno jaku saradnju, a mi iz privrede želimo da se uključimo u svaku akciju, pa naravno, i sada. I ovo nije prvi put, mnogo godina unazad mi pomažemo onima kojima je pomoć potrebna“, kaže Stanica Levajac, direktorka Zvezde Helios.\n„Takovo inače zapošljava oko 720 ljudi, među kojima imamo i nekoliko invalida, tako da dobro znamo šta znači manja kupovna moć i nedostatak novca. A ovakvi skupovi izuzetno su bitni za opštinsku vlast, gde mi, kao privrednici, moramo da uzmemo učešće“, naglasio je Miodrag Jovičić, direktor kompanije „Takovo“.\nPodserimo, na prošlogodišnjem donatorskom ručku prikupljeno je 650 hiljada , a već ove godine, više od milion dinara.\nTags: dejan kovačević, donatorski ručak, gornji milanovac\nServisne informacije za četvrtak, 24. oktobar


Međugradski putnički saobraćaj samo uz potvrde i putne naloge poslodavaca – Borba\nMeđugradski putnički saobraćaj samo uz potvrde i putne naloge poslodavaca\nNakon što je objavljeno da će novim mjerama u borbi protuv koronavirusa biti obustavljen putnički međugradski saobraćaj iz Ministarstva ekonomije je danas objašnjeno šta to znači. Oni koji na posao putuju iz jednog grada u drugi moraju putni nalog i potvrdu koju izdaje poslodavac.\n“Za ove privredne subjekte se podrazumijeva i da je dozvoljeno prisustvo u grupama većim od dva lica na javnim mjestima u slučaju potrebe obavljanja radnih zadataka na otvorenom. U tom cilju, potrebno je obezbijediti: putne naloge za sve ekipe koje putuju u cilju isporuke robe ili pružanja usluga dozvoljenih naredbom; potvrde zaposlenima koji putuju do radnog mjesta sa naznačenim mjestom prebivališta i radnim mjestom; radne naloge svim ekipama koje izlaze na javne površine u cilju obavljanja radnih zadataka, bilo da se radi o Vašim, ili zaposlenim iz outsourcing kompanija koje su angažovane sa Vaše strane”, navode u Ministarstvu.\nNove mjere: Kome je istekla saobraćajna, može da vozi ako ima važeću polisu i potvrdu o tehničkom pregledu


Ekonomija - datum: 2019-10-18\nNivo gotovinskih kredita se u poslednjih pet godina skoro udvostručio na 672 miliona eura, zbog čega se morala donijeti odluka o ograničenju tako intenzivnog rasta, saopštio je direktor Sektora za kontrolu banaka u Centralnoj banci (CBCG) Dejan Vujačić. Od 1. januara banke moraju zahtijevati potpuno obezbjeđenje kredita kolateralom, ako je rok duži od osam godina.\nVujačić je kazao da je takva praksa i u Evropi.\nŠansa za povezivanje\nZa Crnu Goru važna su iskustva i uspješne poslovne prakse Turske u sektorima u kojima se ta država pokazala kao značajan akter u međunarodnim okvirima, a to su turizam, industrija, saobraćaj i građevinarstvo, saopštio je predsjednik Unije poslodavaca (UPCG) Predrag Mitrović. On je juče na crnogorsko-turskom poslovnom forumu, koji je održan u Podgorici, kazao da taj događaj vidi kao šansu za povezivanje crnogorskih sa privrednicima iz Turske.\nDRI se oglasila nakon što su iz Regionalnog vodovoda naveli da su njihove optužbe u kontrolnom izvještaju o reviziji za 2018. skandalozne.\n– Za 15-ak godina rada DRI ovo je prvi slučaj da jedan subjekt revizije, nakon okončanja revizije i objavljivanja konačnog izvještaja putem medija, daje svoju interpretaciju sadržaja izvještaja i to na način da se javnost grubo dovodi u zabludu. Takođe, DRI nije nadležan da „optužuje”, već je ta nadležnost u rukama državnog tužilaštva i policije kojima je izvještaj predat, na njihov zahtjev – zaključili su iz DRI.


Nove američe sankcije utiču na cijenu nafte\n01.10.2018. / 10:01\nNJUJORK, Nove američke sankcije protiv Irana ozbiljno će uticati na cijenu nafte širom Bliskog istoka, izjavio je zamjenik iranskog ministra spoljnih poslova Abas Aragči.\n“Ja nisam stručnjak za ovo, ali smatram da je očigledno i da svi predviđaju da će tržište pretrpjeti ozbiljan uticaj, uključujući cijene nafte, ukoliko Iran bude izvan tržišta”, rekao je ovaj diplomata.\nNa pitanje da li Iran planira da blokira Ormuski moreuz, kao što je zaprijetila Revolucionarna garda, Aragči je odgovorio da to “nije prijetnja” nego “realnost”, prenio je “Sputnjik”.\n“Sve zemlje iz regiona Persijskog zaliva žele da prodaju svoju naftu i svijetu su potrebni nafta i ostali energenti iz ovog regiona. Potrebno da svi u regionu budu srećni i zadovoljni aranžmanima, kako bi svi proizvođači mogli da prodaju svoju naftu, a ljudi u regionu normalno da žive”, dodao je iranski zvaničnik.\nOn je rekao da će nastati problem ukoliko jedna zemlja bude isključena i njena prodaja svedena na nulu, što, kako je naglasio, upravo želi američki predsjednik Donald Tramp.\n“To bi stvorilo probleme čitavom regionu”, rekao je Aragči.\nTramp je povukao SAD iz sporazuma o iranskom nuklearnom programu i ponovo uveo ekonomske sankcije Islamskoj Republici. Srna\nTagovi: americke sankcijecijeneizbornafta


EU za turistički sektor dala još 662.000 evra, paketi stigli i u Vranje | Slobodna reč\nEU za turistički sektor dala još 662.000 evra, paketi stigli i u Vranje\nBEOGRAD / NOVI SAD / VRANJE – Evropska unija, u okviru podrške turističkom sektoru u Srbiji, počela je distribuciju Čisto i sigurno materijala, tako da je svim novosadskim hotelima posredstvom Turističke organizacije grada Novog Sada direktno donirana oprema, prenosi FoNet. Opremu i dezinfekcioni materijal dobila je pre nekoliko dana i Turistička organizacija grada Vranja (TOV).\nDonacija Evropske unije od 662.000 evra, koju čine vredna oprema i dezinfekcioni materijal, omogućiće turističkim radnicima širom zemlje da svoj posao obavljaju u skladu sa propisanim merama, kako bi svojim gostima priuštili bezbedan boravak, piše u saopštenju.\nProjekat #EUzaTebe – za kulturno nasleđe i turizam je realizovao ovu intervenciju u sklopu anti-kovid mera. Svaki korisnik je deo dobrovoljne sertifikacione šeme Čisto i sigurno, inicijative za turistička preduzeća da primene čitav niz mera kojima garantuju potpunu bezbednost gostima.\nPored podrške turizmu od 662.000 evra, EU je kroz pomenuti projekat već opredelila milion evra, kao bespovratnu pomoć privatnom turističkom sektoru istočne i jugoistočne Srbije. Projekat finansiraju EU i Vlada Nemačke, a sprovodi Nemačka organizacija za međunarodnu saradnju GIZ.\nPrethodni članakZa obnovu “mozaik-karte” potrebno 22.000 evra, Grad očekuje pomoć Ministarstva kulture\nSledeći članakPoskupele vozne karte: Tri sata putovanja od Niša do Vranja za 737 dinara


UNICEF Bosnia and Herzegovina - Info centar - Kantonalne adionice o integralnom pristupu društvenoj zaštiti i inkluziji djece\nFederalno ministarstvo rada i socijalne politike i UNICEF organizuju seriju radionice o integralnom pristupu društvenoj zaštiti i inkluziji djece za predstavnike nadležnih kantonalnih mnistarstava i institucija. Prva radionica 6.11. u Sarajevu je okupila predstavnike Sarajevskog, Ze-Do i Bosansko-podrinjskog kantona, dok će se naredne održati u Tuzli (29.11.), Jajcu (6.12.) i Mostaru (13.12.).\nCiljevi ovih radionica su razmjena naučenih lekcija tokom implementacije Programa „Jačanje sistema društvene zaštite i inkluzije djece u BiH“ i ispitivanje modaliteta za širenje u svim kantonima u Federaciji. Učesnici će pokušati pronaći najefikasnije načine kako bi se podržale kantonalne vlasti u promociji društvene zaštite i inkluzije i kako bi se osigurala trajna međuresorna saradnja. Prezentacija inovativnih pristupa koji su već provedeni u odabranim lokacijama, biće baza za diskusiju i razmijenu preporuka.\nTokom radionice, UNICEF i partneri će prezentirati okvirne politike vezane za rani rast i razvoj djece, te zaštitu djece bez roditeljskog staranja, kao i model institucionalizovanog treninga za škole, kako bi se osigurala njihova provedba na kantonalnom nivou.


Vulin: Najmanje me brine šta će reći EU - 01.12.2020, Sputnik Srbija\nVulin: Najmanje me brine šta će reći EU\nMinistar unutrašnjih poslova Aleksandar Vulin izjavio je da ga najmanje brine šta će da kaže EU, a najviše šta će da kažu građani Srbije kada je reč o odnosu... 01.12.2020, Sputnik Srbija\nvesti, politika, evropska unija (eu), srbija\n12:15 01.12.2020 (Osveženo: 14:21 13.07.2021)\n© Sputnik / Brankica RisticMigranti dolaze u Srbiju\nMinistar unutrašnjih poslova Aleksandar Vulin izjavio je da ga najmanje brine šta će da kaže EU, a najviše šta će da kažu građani Srbije kada je reč o odnosu prema migrantima i istakao da se Srbija prema migrantima ponaša dostojanstveno i poštuje njihova prava.\nKomentarišući za TV Prva to što je u opštinama Vršac i Novi Knežavac pronađeno 450 migranata, kao i to što su pojedini mediji njegovu izjavu da će oni koji napuste prihvatne centre naići na odgovor MUP-a protumačili kao otvoreno protivljenje migrantima, Vulin je rekao da je reč o poštovanju zakona.\n"Ako kažem da će svako ko nekom ukrade kola naići na odgovor MUP-a, je l' ja onda pretim lopovima? To je samo zakon, morate da poštujete zakon", poručio je ministar.\nUpitan kako voditi računa o onome što će EU da kaže, ali i bezbednosti građana, Vulin je naglasio da ga najmanje brine šta će da kaže EU, a najviše šta će da kažu građani Srbije.\n"Za razliku od većine zemalja EU Srbija je pokazala da je organizovana i humana kada su migranti u pitanju", rekao je Vulin, podsetivši da je od 2015. godine, kada je počela migrantska kriza, kroz Srbiju prošlo na najmanje milion ljudi, a nije zabeležen nijedan incident.\nVulin je rekao da se Srbija prema migrantima ponašala i ponaša dostojanstveno i poštuje njihova prava, ali je naglasio da oni ne mogu u vreme pandemije da napuštaju kampove jer predstavljaju pretnju i po sebe i po druge.\n"U ovoj zemlji se zna šta je zakon i ko ga sprovodi. Vladavina prava nije pretnja", poručio je Vulin.\nGrađani ogorčeni zbog brutalnog ubistva: Veliki protest, migranti moraju da odu /video/


Naslovna » Izlasci » Akcije » Svečanost povodom promocije najmlađih oficira Vojske Srbije\nNeko drugi 8. septembar 2017. Akcije Postavite komentar\nTim povodom, pojedine ulice biće povremeno zatvarane za saobraćaj u petak od 17.30 do 21.30 i subotu od 9.00 do 13.30. To su: Trg Nikole Pašića do Terazija, Dečanska od Terazijskog tunela do Trga Nikole Pašića, Takovska od ugla sa Kosovskom do Bulevara kralja Aleksandra i Bulevar kralja Aleksandra od Kneza Miloša do Resavske.\nSaobraćaj će biti obustavljan i u Ulici kneza Miloša, od Kralja Milana do Bulevara kralja Aleksandra, u Ulici Dragoslava Jovanovića od ulaza javnu garažu do Trga Nikole Pašića i u Vlajkovićevoj od Trga Nikole Pašića do Kosovske.\nI u petak, kao i dan ranije, avioni Vojske Srbije nadletaće uži centar Beograda od 12.30 do 16.30, kao i u subotu u vreme svečanosti.\nSvečanost povodom promocije najmlađih oficira Vojske Srbije počeće u subotu u 11.00 na platou ispred Doma Narodne skupštine, a generalna proba biće održana na istom mestu dan ranije od 19.00.\nVojnu akademiju završava 160 kadeta i kadetkinja 138. klase, među kojima je 12 kadeta iz Angole i jedan iz MUP-a Republike Srpske.\nTagoviakcije avioni dom narodne skupštine izlasci oficiri vojske srbije saobraćaj svečanost trg nikole pašića vojska srbije\nPrethodni Auto trka oko Kalemegdana: Memorijal „Velika nagrada Beograda“\nSledeći Uzakrota u Beogradu!


Film Zverinjak 1 (2012)\nPriča o dve porodice koje su devedesetih godina prošlog veka živele na obali Drine takođe svedoči i o moralnom i istorijskom raspadu jedne zemlje.\nDrama Zverinjak koja prati priču iz devedesetih godina prošlog veka u jednom srpskom selu blizu obale Drine, nastala je po scenariju Dušana Spasojevića. Kroz sudbinu dve porodice u sredini sa specifičnim pravilima i međuljudskim odnosima svedoči o moralnom i istorijskom raspadu jedne zemlje.\n„Zverinjak je opomena da ne činimo greške koje smo činili decenijama i vekovima unazad, ali kako umetnost nikada nije menjala svet, možda će Zverinjak uspeti samo u nekim pojedincima da probudi to osećanje da možemo popraviti sebe i svoj odnos prema drugima“, kaže Marko Novaković, reditelj.\nUloge: Nikola Ristanovski (Petar), Miodrag Krstović (Strain), Tanasije Uzunović (Tadija), Ivan Đorđević (Vidan), Branka Šelić (Marija), Marijana Pejatović (Srna), Mladen Sovilj (Jovan), Aleksandar Đurica (Sreten), Igor Damnjanović (Milisav), Nada Šargin (Anđa).\nPriča o dve porodice koje su devedesetih godina prošlog veka živele na obali Drine takođe svedoči i o moralnom i…


Nakon propale javne rasprave o izdavanju okolinske dozvole za spalionicu otpada na Stupu u vlasništvu firme “Grizelj”, više od 3000 mještana ovog naselja potpisali su peticije da bi spriječili nastavak rada ovog postrojenja | Skupština Kantona Sarajevo\nVezano za namjeravanu gradnju pogona za spaljivanje više vrsta otpada, prije svega animalnog i medicinskog, Federalno ministarstvo okoliša i turizma je donijelo Zaključak broj UPI 05/2-23-11-96-8/13 od 09.12.2013.godine o odbacivanju Zahtjeva za izdavanje okolinske dozvole za predmetnu gradnju, kao nepotpunog. U obrazloženju Zaključka upravo su navedeni razlozi koje je ovo Ministarstvo navelo, u svom dopisu broj 05-23-24016/13 od 27.09.2013.godine, pozivajući Federalno resorno ministarstvo, da zbog nepostojanja formalno-pravnih pretpostavki za vođenje predmetnog postupka, isti obustavi, kako se ne bi nepotrebno uznemiravala javnost.\nNaime, upozorili smo, da Investitor nije mogao kompletirati zahtjev za izdavanje okolinske dozvole, budući da ne može priložiti dokaz o usklađenosti namjene pogona spalionice sa važećim Regulacionim planom “Stari Stup”, kojim je utvrđeno šta se i pod kojim uslovima može na predmetnoj lokaciji graditi.\nU prilogu dostavljamo dokumentaciju iz koje se može vidjeti kako je Ministarstvo reagovalo u konkretnom slučaju, a što je i traženo u inicijativi zastupnika.\nŠto se tiče upravljanja komunalnim otpadom u Kantonu Sarajevo, na koji se odnosi drugi dio zastupničkog pitanja, možemo konstatovati da je učinjen značajan iskorak izgradnjom Sanitarne deponije u Smiljevićima, na kojoj se odlaže otpad iz svih sarajevskih općina. Realizacija projekta izgradnje deponije je otpočela 1997.godine, a podrazumijevala je sanaciju ranije neuređenog odlagališta, te uspostavu savremenog sanitarnog odlaganja, čime su eliminisani ključni negativni uticaji na okoliš, kao što su zagađenje zemljišta i podzemnih voda, tretiranje deponijskog gasa i procjednih voda, neutralizacija neugodnih mirisa, onemogućavanje neovlaštenog pristupa, sprečavanje zapaljenja otpada i slično.\nIzgradnja sanitarne deponije do sada je, uglavnom, finansirana budžetskim sredstvima (oko 20 miliona maraka), izuzev sredstava od 2 miliona $ iz zajma Svjetske banke namijenjenog upravljanju čvrstim otpadom, a čiji je nosilac KJKP “Rad” Sarajevo. Na deponiji su, osim infrastrukture za sanitarno odlaganje (plohe sa PHD folijom, energana i baklja za spaljivanje gasova, prečistač otpadnih voda), do sada izgrađeni drugi prateći sadržaji, kao što je pogon za reciklažu otpada, finansiran dijelom iz grant sredstava Evropske unije i ostatkom koji je obezbijedio KJKP “Rad”, koji upravlja lokacijom.\nU ovom kontekstu, međutim moramo istaći, da je zbog izostanka kontinuiranog finansijskog ulaganja, neekonomske cijene, a dobrim dijelom i neiskorištavanjem korisnog otpada, došlo do stagnacije i usporavanja daljnjeg napretka u uspostavi savremenog sistema upravljanja komunalnim otpadom.\nTrenutno stanje je opterećeno nedostatkom sanitarnih ploha za odlaganje, prevelikim količinama otpada, dotrajalom opremom i nedostatkom sredstava za održavanje izgrađene infrastrukture, kao i aktivnostima koje provodi SIPA-a na traženju nestalih lica.\nI pored evidentnih problema ovo Ministarstvo, zajedno sa KJKP “Rad”, ulaže napore na stabilizaciji i popravci stanja, prije svega kroz implementaciju grant sredstava od 1,5 milion eura osiguranih iz Programa predpristupne pomoći EU – IPA 2011 godine, koja je u toku. U tu svrhu obezbijeđeni su projekti za izgradnju reciklažnog dvorišta, I fazu izgradnje inertnog odlagališta sa postrojenjem za reciklažu građevinskog otpada, izgradnju sanitarne površine od 15 000 m2 za deponovanje otpada i nabavku i zamjenu dotrajale opreme. U funkciji razdvajanja odlaganja inertnog i građevinskog otpada od kućnog, što će se postići formiranjem nove deponijske površine, izvršeno je u 2013.godini djelimično rješavanje imovinsko-pravnih poslova, odnosno otkup zemljišta u vrijednosti od 200 000 KM. U ovu svrhu potrebno je planirati i dodatna sredstva, a efekti će biti brzo uočljivi, i posebno će se odraziti na racionalnije korištenje skupih sanitarnih ploha na kojima se sada nepotrebno odlaže nerazgradivi otpad.\nUporedo sa navedenim aktivnostima, koje će se intenzivirati u prvoj polovini ove godine, stvarane su i pretpostavke za pretvaranje deponije u Regionalni centar za upravljanje otpadom.\nNaime, Federalnim planom za upravljanje otpadom je utvrđeno formiranje Regionalnog centra, na kojem će se tretirati otpad sa područja devet sarajevskih općina.\nU Zakonu o upravljanju komunalnim otpadom, koji je ovo Ministarstvo izradilo još 2010.godine, takođe je predviđena uspostava Centra, iako Zakon nije još usvojen zbog problema sa usaglašavanjem sa Zakonom o lokalnoj samoupravi.\nIz gore navedenog se može zaključiti da se, neovisno od usvajanja Zakona, provode aktivnosti na formiranju Centra, za koji će trebati značajna finansijska ulaganja.\nKonačna opredjeljenja Kantona Sarajevo u vezi sa komunalnim otpadom će biti jasno iskazana u Kantonalnom planu, koji je urađen u Nacrtu i koji će uskoro biti dostavljen Skupštini na usvajanje.\nOpredjeljenja se, ukratko, sastoje u smanjivanju proizvodnje otpada, ponovnoj upotrebi, reciklaži i povratu materijala i energije, a biće implementirana kroz izgradnju nedostajuće infrastrukture, razvojem sistema selektiranja otpada na mjestu nastanka, te jačanjem ekološke svijesti korisnika.


Francuska kao i Nemačka zabranila ulazak Saudijcima povezanim s ubistvom Kašogija\nIzvor: NoviMagazin.rs, 23.Nov.2018, 16:09\nFrancuske vlasti saopštile su da su uvele kaznene mere protiv 18 Saudijaca osumnjičenih za umešanost u ubistvo novinara Džamala Kašogija u saudijskom konzulatu u Istanbulu, preneo je danas radio Frans enfo (France Info).\nFrancusko ministarstvo spoljnih poslova saopštilo je da će tim Saudijcima biti zabranjen ulazak u zemlju, kao i celom šengenskom prostoru i dodalo da te mere mogu da budu revidirane u zavisnosti od toka istrage o okolnostima ubistva saudijskog novinara. >> Pročitaj celu vest na sajtu NoviMagazin.rs <<\nMinistarstvo je ponovilo da od saudijskih vlasti traži transparentnu i iscrpnu istragu o ubistvu novinara.\nIstu meru zabrane ulaska Saudijcima uvelo je pre nekoliko dana i nemačko ministarstvo spoljnih poslova.\nKašogi (59), kolumnista lista Vašington post, ubijen je 2. oktobra u saudijskom konzulatu u Istanbulu gde je otišao po dokumenta otrebna za venčanje s turskom državljankom.\nBlic: ZBOG UBISTVA KAŠOGIJA Francuska uvela sankcije za 18 državljana Saudijske Arabije\nVostok.rs: Francuska uvela sankcije za 18 saudijskih državljana\nN1 televizija: Francuska uvela kaznene mere protiv 18 Saudijaca\nRadio Slobodna Evropa: Pariz zabranio ulazak Saudijcima povezanim s ubistvom Kašogija


Renata Alt: Kosovo da preuzme odgovornost za građane srpske nacionalnosti - Kosovo Online\nRenata Alt: Kosovo da preuzme odgovornost za građane srpske nacionalnosti\n9. Novembar 2021. • 21:04\nPoslanica Bundestaga iz redova Slobodne demokratske stranke podsetila je da je Kosovo 2013. godine pristalo da formira Zajednicu srpskih opština, ali se zapitala da li je prihvećeni model doba, prenosi Ekonomija onlajn.\n„Srbija i Kosovo su se 2013. godine dogovorile o osnivanju Zajednice poluautonomnih opština za srpsku manjinu, što je Skupština ratifikovala većinom glasova. Legitimno je zapitati se da li je ovaj model povoljan za legitimitet institucija Kosova i za poverenje među opštinama", rekla je Altova.\nSmatra da je važno da kosovske institucije preuzmu veću odgovornost za građane srpske nacionalnosti.\n"Da bi se sprečio scenario sličan onom u Republici Srpskoj na severu Kosova, bilo bi važno da država Kosovo preuzme više odgovornosti za svoje građane srpske nacionalnosti, na primer u važnim društvenim oblastima, kao što su zdravstvo i obrazovanje, kojima se trenutno bave takozvane 'paralelne strukture'", kaže Altova.\nAlt smatra da ako Kosovo ovo iskoristi kao povoljnu priliku, bilo bi u boljoj poziciji da pregovara o implementaciji Zajednice srpskih opština umesto da povećava tenzije i podele zbog nedostatka napretka u formiranju ZSO. Dugoročne veze Srba sa vladom u Prištini takođe će biti važne u ovom kontekstu", rekla je Altova.\nPoslanica Bundestaga Renata Alt smatra da je, s obzirom na stavove predsednika Srbije Aleksandra Vučića, u ovom trenutku nemoguće govoriti o međusobnom priznavanju Kosova i Srbije.\nIstiče da bi Kosovo trebalo da radi na tome da ga sve zemlje Evropske unije konačno priznaju kao državu, ali da trenutno ne postoji jedinstvo unutar EU po tom pitanju.\nZajednica srpskih opština Kosovo Vlada Kosova građani\nNemačka poslanica Renata Alt reagovala je nakon izjava nemačkog šefa diplomatije Hajka Masa o liberalizaciji viznog režima za građane Kosova, rekavši da bi Nemačka trebalo da insistira na direktnim razgovorima sa Francuskom i Holandijom o tom pitanju, prenosi Gazeta ekspres.\nAmbasada SAD u Prištini: Naš stav u vezi sa ZSO se nije promenio, Kosovo i Srbija da ispoštuju svoje obaveze


Užice Архиве - Страница 4 од 267 - Radio Luna\nGrađani Užica koji žive u ulici Pora od broja 26 do 79 u ponedeljak će biti bez struje u periodu od 9 do 15 časova, saopštili su iz Elektrodistribucije Užice. Struje u utorak neće biti ...\nPrekršajni sud u Užicu je doneo presudu kojom se direktorka JKP Niskogradnja Snežana Milutinović, kao odgovorno lice u preduzeću, kažnjava novčanom kaznom od 5.000 dinara. Kazna je usledila nakon što je predsednik Sindikata policije Sloga ...\nchat_bubble0 Comment visibility109 Pregleda\nZavod za javno zdravlje Užice je saopštio da je kod 88 ljudi iz Zlatiborskog okruga u prethodna 24 sata potvrđeno prisustvo korona virusa kovid-19. Užice ima 38 novoobolelih, Požega – 17. Priboj i Prijepolje beleže ...\nOmladinski rukometni klub Užice je bio bolji od ekipe RK Arilje u utakmici trećeg kola Prve rukometne lige Zapad B. Rukometaši Užica su na gostujućem terenu savladali ekipu Arilja rezultatom 19:26. Tokom cele utakmice ekipa ...\nchat_bubble0 Comment visibility827 Pregleda\nchat_bubble0 Comment visibility1631 Pregleda\nU Opštoj bolnici Užice je hospitalizovano ukupno 25 pacijenata, pozitivnih ili sumnjivih na kovid-19. Na intenzivnoj nezi je 13 pacijenata, od kojih je osam na respiratoru. U isturenom odeljenju Opšte ...\nUEko, uPoMoc, Užice\nJelena Penezić нов 20\nNajgore bilo 16. novembra. Deca, stari i hronični bolesnici ne bi trebalo duže da borave na otvorenom, posebno ujutru i uveče. Foto Screenshot SEPA Vazduh u Užicu je bio nezdrav za osetljivu populaciju tokom četvrtka ...\nPripadnici Ministarstva unutrašnjih poslova u Užicu, u saradnji sa Poreskom policijom u gradu, podneli su krivičnu prijavu protiv osam osoba iz Sevojna, Užica, Požege i Beograda, zbog postojanja osnova sumnje da su izvršile krivično delo ...\nOsnivaju Gradski odbor u Užicu\nOsnivačka skupšina Gradskog odbora Narodne stranke Užice održava se danas u sali užičkog biskopa Art. Prema najavama, na skupštini će posle 16 časova govoriti Vuk Jeremić, predsednik Narodne stranke, Miroslav Aleksić, potpredsednik Narodne stranke, Ivana ...


Tri aduta Srbije - dva gladna golova i pobeda, a Sergej...\nTri aduta Srbije – dva gladna golova i pobeda, a Sergej…\nFudbal Autor:Spasoje Veselinović08. okt. 202013:50 > 14:21\nAleksandar Mitrović i Dušan Tadić su već nekoliko godina igrači oko kojih se sve vrti u reprezentaciji Srbije.\nIako se čini da napadač Fulama nosi dres nacionalnog tima već „sto godina“, istina je da on ima tek 26 leta i da je pred njim još bar šest, sedam sezona ozbiljnog reprezentativnog fudbala.\nS tim u vezi se nameće i konstatacija da je već viđen da postane najbolji strelac u istoriji Srbije, dosad je postigao 35 golova na 57 mečeva i ne namerava da stane na tom broju.\nMitrogol se dugo tražio u engleskom fudbalu, u koji je stigao iz Anderlehta, posle briljantne prve i jedne jedine pune sezone odigrane u dresu svog matičnog kluba, Partizana.\nMomak iz Smedereva je u Belgiji za dve sezone na 69 utakmica postigao 36 golova, zbog čega ga je Njukasl platio 13 miliona funti, ali period prilagođavanja nije bio najbolji.\nMirnu luku je Mitrović našao u Londonu, zaigrao je za Fulam, najpre kao pozamljeni igrač i na 17 mečeva postigao 12 golova, posle čega je taj klub otkupio njegov ugovor.\nSrbin je poverenje opravdao sa 39 golova na 81 meču, a u prošloj sezoni je bio najbolji strelac Čempionšipa, te najzaslužniji za plasman svog tima u Premijer ligu.\nTu su stvari nešto drugačije… Ekipa Fulama se smatra daleko najslabijom u elitnom rangu i posle četiri kola se nalazi na poslednjem mestu tabele, bez osvojenog boda i sa gol-razlikom 3:11.\nViše od toga, problem je što Fulam u poslednje tri utakmice nije postigao niti jedan gol, a ni tri u prvom kolu protiv Lidsa nisu bila dovoljna za pobedu – protivnik je dao četiri.\nU tom meču je Mitrović postigao dva gola, jedan iz igre, jedan sa penala, te bio najbolje ocenjeni akter utakmice, a vredi istaći i da je bio strelac u meči Liga kupa protiv Ipsviča, što je donelo trijumf njegovom timu.\n„Fokusiran sam isključivo na svaki naredni meč, na davanje golova. Opsednut sam golovima“, rekao je nedavno Mitrović za Nova.rs.\nI to je njegova priroda. Ubilački golgeterski instinkt ga prati još od mlađih kategorija Partizana, kao i želja za pobedama, što u ovom trenutku nema u svom klubu.\nIzvesno je da to može da bude dodatni motiv za najboljeg srpskog špica da pokaže najbolje od sebe u duelu sa Norveškom, ali i mač sa dve oštrice jer napadači umeju da upadnu u krize kada im ne krene onako kako su planirali.\nU ovom slučaju, Mitrović će pred sobom imati odbranu Norveške koja je po procenama mnogih najgori deo tima, ali je sasvim jasno i da će sve njihove oči biti uprte u njega.\nTome u prilog ide i objava na sajtu Javnog servisa Norveške u kojoj se Mitrović apostrofira kao fudbaler koga se treba plašiti jer je sposoban da ugrozi gol protivnika na razne načine.\nUkoliko se defanziva tima selektora Larsa Lagerbeka bude usmerila ka Mitroviću, to bi moglo da otvori ogroman prostor Dušanu Tadiću, kapitenu Ajaksa koji je ostao u toj ekipi, za razliku od pojedinih njegovih bivših saigrača.\nU septembarskom roku za reprezentativne akcije Tadić je odigrao prve takmičarske utakmice posle duge, duge pauze, s obzirom na to da holandska liga nije nastavljena posle prekida zbog pandemije koronavirusa.\nAjaks je bez velikog broja igrača koji su učestvovali u herojskom pohodu na Ligu šampiona, sada već pre dve sezone, krenuo u trku za trofej u domaćem prvenstvu, a posle startne tri pobede doživeo je i prvi poraz, minimalnim rezultatom od Groningena.\nZa razliku od prethodnih godina, Tadić ima drugačiju ulogu u Ajaksu, nema ga više u svim delovima ofanzivne postavke, već je uglavnom ograničen na krilne pozicije – pre svega levu, gde ima daleko manje kontakata sa loptom nego ranije.\nIpak, Tadić je igrač tako plemenitog kova da i iz tih momenata uspeva da izvuče najbolje od sebe, da se usmeri striktno na napad, a ne na kreaciju i stvaranje akcija.\nSetimo se momenata sa Svetskog prvenstva u Rusiji kada je bio potpuno zalepljen uz desnu aut-liniju, ali ga ni to nije sprečilo da bude aktivan, te da upiše asistenciju za gol Mitrovića protiv Kostarike.\nSelektor Tumbaković ne bi trebalo da prati taj princip, već da dozvoli Tadiću slobodu da se kreće gde god poželi i kako god poželi, u pokušaju da nađe rupe u poroznoj odbrani Norveške, te pokuša da napravi prednost, kako svojim dribliznima, tako i ubacivanjima i šutevima.\nJedina dilema u svemu je da li je Tadić uspeo da zadrži automatizam u ponašanju na terenu koji ga je krasio tokom 2019. godine, a u kom je uživala kompletna fudbalska planeta.\nMesto u timu se već nekoliko godina traži za Sergeja Milinković-Savića, sjajnog veznjaka koji je kičma Lacija i jedan od najvažnijih igrača u pohodu tog kluba ka povratku u Ligu šampiona.\nNije on zadnji vezni, kako je očekivao Mladen Krstajić, nije ni sposoban da bude jedini kreator, ali ima kvalitete koji su retki i veoma korisni, ukoliko ispred sebe ima komandanta koji to zna da vidi.\nSelektor Tumbaković je nedavno govorio o tome kako želi da prenese uloge koje igrači imaju u timovima u reprezentaciju, što je u slučaju nekadašnjeg igrača Vojvodine veoma problematično.\nSistem igre Lacija je takav da Sergej deluje uglavnom kao centralni vezista, traži rupe u desnim i levim poluprostorima, iznosi lopte, predaje ofanzivcima ili šalje duge lopte.\nTo je uloga koju mu je namenio trener Simone Inzagi u protekloj sezoni, čime ga je vratio unazad jer je pre toga Sergej više izgledao kao povučeni špic ili čovek koji se gađa dugim loptama, zbog svoje visine, briljantne kontrole lopte i mogućnosti da na malom prostoru, u okolini šesnaesterca pronađe mesto za šut.\nVredi ponoviti da postoji opšti utisak da je odbrana Norveške porozna, troma, ne toliko dobra u skok igri i da na nju treba izvršiti pritisak. Opet, jasno je da će Erling Holan i Aleks Serlot, svojim velikim telima i brzinom, sasvim sigurno napadati golmana Srbije i pokušavati da ga nateraju na duga ispucavanja na polovinu protivnika.\nUkoliko Mitrović bude usamljen u ulozi „sidraša“, male su šanse za uspeh takve taktike, ali ako bi pored sebe imao, na primer, Sergeja, Srbija bi dobila novu dimenziju i bila daleko, daleko opasnija po ekipu selektora Lagerbaka.\nTumbaković ima vremena do 18.30 i poslednjeg sastanka da iskreira svoju idealnu postavu i izvede je na teren stadiona „Uleval“, na duel koji bi mogao da bude prekretnica za fudbalsku Srbiju. Na mnogo nivoa.\nAleksandar MitrovićDušan TadićEvropsko prvenstvoLjubiša TumbakovićNorveškaReprezentacijaSergej Milinković-SavićSrbija


Microsoft potvrdio da želi da preuzme TikTok - InStore.ba\nHome Marketing Microsoft potvrdio da želi da preuzme TikTok\nOvo saopćenje je uslijedilo dva dana nakon što su svjetski mediji izvijestili da je Microsoft zainteresovan za kupovinu aplikacije, koja je u vlasništvu kineske kompanije.\nAmerički IT div Microsoft potvrdio je da vodi pregovore s kineskom tehnološkom kompanijom ByteDance o preuzimanju njihove aplikacije za objavljivanje kratkih video klipova TikTok u SAD-u.\nU saopćenju objavljenom u nedelju, Microsoft je naveo da će nastaviti da sarađuje s Vladom SAD po ovom pitanju i da namjerava da zaključi pregovore do 15. septembra, prenosi CNBC.\nAko ovaj posao završi po planu, Microsoft će time istovremeno razriješiti polemike koje se od nedavno vode u Vašingtonu u vezi sa aktivnostima TikToka i ojačat će svoju poziciju u potrošačkoj tehnologiji, ocjenjuje američka televizija.\nPredsjednik SAD-a Donald Tramp se oglasio ubrzo poslije tih izvještaja izjavom da se protivi ideji da Microsoft kupi TikTok i da će preduzeti korake za zabranu te aplikacije u zemlji.\nDvije kompanije pregovaraju o tome da Microsoft kupi TikTok u Sjedinjenim Državama, Kanadi, Australiji i Novom Zelandu, uz mogućnost da američka kompanija ponudi i drugim investitorima u SAD da se uključe u akviziciju, napominje se u saopćenju.\nDodaje se da glavni izvršni direktor Microsoft Satja Nadela o tome razgovara i sa Trampom.\nAmerički državni sekretar Majk Pompeo izjavio je ranije u nedelju za Fox News da TikTok i još jedna popularna kineska aplikacija, WeChat, u vlasništvu Tencenta, dostavljaju podatke objavljene na tim mrežama direktno Komunističkoj partiji Kine.\nPortparol TikToka je to demantovao u izjavi za CNBC, navodeći da se podaci njihovim američkim korisnicima čuvaju u Sjedinjenim Državama.\nIz Microsoft-a su poručili da će obezbjediti da podaci o korisnicima TikToka u SAD budu pohranjivani isključivo u zemlji i da će podaci koji su čuvani negdje drugdje u svijetu biti izbrisani nakon preuzimanja.\nMicrosoft u saopćenju nije otkrio uslove potencijalnog ugovora sa ByteDance-om.\nPrevious articleBezalkoholno pivo Heineken sponzor Lige Evrope\nNext articleU Konzumu od sada više od 50% proizvoda trgovačke marke proizvode domaći proizvođači


Zelenovićev direktor Apoteka „Šabac“ pred vratima Tužilaštva zbog nesavesnog poslovanja!? - MAČVANSKI INFO\nZORANA MIHAJLOVIĆ U MAJURU\nOvako se to radi: BBC u AKCIJI neprimerene zaštite “svoga”, (sudije, blogera, promotera, pisca, novinara, šefa CEPRIS-a), Miodraga Majića – da radi šta hoće i da blati naš pravosudni sistem koliko mu “narede”!?\nRaspali se protesti u Srbiji: Od “jedan od 5 miliona”, ostade samo “ jedan od 5”!!!\nŠABAC DOBIJA AUTO – PUT I BRZU SAOBRAĆAJNICU\n14. DAN PROTESTA U ŠAPCU : NIKO NEMA PRAVO DA GUŠI GRAD LAŽIMA I NEISPUNJENIM OBEĆANJIMA\nUstanak u Šapcu (14.dan): Dr Biramančević: „ Za 19 godina Dušan Petrović i njegovi poslušnici nisu ništa uradili, osim sređivanja centra grada“!?\nZelenovićev direktor Apoteka „Šabac“ pred vratima Tužilaštva zbog nesavesnog poslovanja!?\n11/03/2019 11/03/2019 Tatjana Stevic ŠABAC\nDirektoru Apoteke „Šabac“ iz Šapca dr Panteliji Stojinoviću „crno se piše“! I, ako sve prođe samo sa smenom, čiji je zahtev već prosleđen osnivaču Apoteka „Šabac“ Skupštini grada Šapca – može mirne duše da nakrivi kapu… Jer, informacija o tome kako je poslovala ova gradska ustanova – prosleđena je i Višem tužilaštvu u Šapcu na procenu i ocenu za pokretanje krivične odgovornosti direktora dr Stojinovića?\nKako antikorupcijski i neprofitni portal Embargo saznaje, Državni revizor je kontrolom za samo 2016.godinu utvrdio mnogo nepravilnosti i nezakonitih radnji u poslovanju Apoteka „Šabac“ , kako se to stručno kaže „ teškog kršenja obaveza dobrog poslovanja“, zašta je najodgovorniji direktor dr Pantelija Stojinović!\nSada je na potezu Skupština grada, koja bi u vrlo skoro vreme „morala“ da razreši dužnosti nesavesnog direktora, a ukoliko to ne uradi u zadatom roku, onda će i ovaj organ vlasti biti na udaru Državnog revizora i predmet prekršajnog postupka….\nO čemu se zapravo radi, odnosno šta je to zgrešio u poslovanju direktor dr Pantelija Stojinović, a što je DRI konstatovao u pregledu poslovanja za 2016.godinu?\n„ Na dušu“ direktora dr Stojinovića se stavljaju brojne nepravilnosti, od neažurnog vođenja knjigovodstva i knjiženja, neurednog knjiženja obaveza sa dobavljačima, nemanja finansijskih izveštaja koji čine završni račun za 2017.godinu, nedostatka precizne evidencije nepokretnosti čiji je korisnik Apoteka… Nije poštovan redosled u namirenju poverilaca u prinudnoj naplati, isplate su obavljanje sa drugih (namenskih) računa koji nisu bili u blokadi… Zatim, direktor nije podnosio obavezne tromesečne i šestomesečne izveštaje o poslovanju Apoteke „Šabac“ Upravnom odboru, što je bio u obavezi….I trako dalje, i tako dalje…\nPodugačak spisak prekršenih obaveza dobrog poslovanja može da znači samo jedno: da je dr Stojinović kao direktor ove gradske ustanove bio do te mere „zaštićen od onih koji su ga i postavili na to mesto“, da uopšte nije mario za pravila poštenog i korektnog poslovanja?!\nI pored svih uočenih nepravilnosti u poslovanju, DRI je pružio direktoru Apoteke „Šabac“ još jednu šansu, tražeći da sve uočene nepravilnosti otklone u roku od 90 dana, ali su u kako tako „sklepanom izveštaju tobožnjih ispravki nepravilnosti u poslovanju“ odmah uočeno da se radi o „čistom falsifikatu“, odnosno da direktor dr Stojinović svojim pečatom je potpisao ponovo nešto što ne odgovara stvarnom stanju rada ove ustanove!?\nZanimljivo je, primera radi, da je opravdanje za nečinjenje finasijskih izveštaja za 2017.godinu bilo to što su ( kako su napisali!?) još u postupku traženja stručnog lica za knjigovodstvene poslove, mada je Grad Šabac još 23.avgusta 2017.godine zaključio ugovor sa „LZM“ doo iz Šapca, za pružanje knjigovodstvenih usluga upravo za potrebe Apoteke „Šabac“!? Ova firma je bila u obavezi da sačini finansijske izveštaje za 2017.godinu, jer je Grad Šabac ugovorio da će tu uslugu platiti 480.000 dinara, a koja se odnosi baš na tu 2017.godinu…\nRačuni Apoteke „Šabac“ su u kontinuiranoj blokadi od 11.01.2017., a na dan 4.12.2018. ukupan iznos blokade bio je skoro 150 miliona dinara, ali su zato funkcionisali namenski otvarani računi za isplate plata, bolovanja, otpremnina, ali i za uplate zakupaca… Više je nego očigledno da su namenski računi služili za funkcionisanje firme u vreme blokade, ali i da budu izigrani poverioci koji izgleda „nisu imali zeleno svetlo“ od rukovodstva firme?\nZbog svega uočenog i konstatovanog, sada je na potezu Skupština grada, koja mora smeniti nesavesnog direktora, kome je, očigledno godinama „gledala kroz prste“, možda i na mig gradonačelnika Zelenovića?!\nMentalno “opsednuta ličnost” Dragana Đilasa, u borbi za vlast i nove desetine miliona evra – nema granica ni dostojanstva, ni nacionalnog identiteta, a bogami ni ljudskosti….\nмај 26 - нед\n25/05/2019 26/05/2019 Tatjana Stevic\n25/05/2019 25/05/2019 Tatjana Stevic\n24/05/2019 24/05/2019 Tatjana Stevic


Trišić: Još jedno poskupljenje prije pojeftinjenja goriva – Otvoreno\nIzvor: 26.03.2021, 10:05 18.3k Views\nNa benzinskim pumpama u Republici Srpskoj u narednih sedam dana je moguće poskupljenje benzina za dva do pet feninga po litru, a nakon toga doći će do blagog pojeftinjenja, kazao je za “Nezavisne” Dragan Trišić, predsjednik Grupacije za promet naftom i naftnim derivatima Privredne komore Republike Srpske.\n“Posljednjih nekoliko dana imamo stagnaciju cijena na benzinskim pumpama u Republici Srpskoj, odnosno stabilizaciju i prekinut je trend povećanja cijena koji se mogao vidjeti u periodu februar – mart”, pojašanjava Trišić.\n“Cijene u Srpskoj su i dalje niže u odnosu na Federaciju BiH do 10 feninga. Prosječne cijene u FBiH su BMB95 2,06-2,16 KM po litru i ED5 2,01-2,16- KM”, pojašnjava Trišić.\n“Dakle imamo pad na berzi, a u istom periodu ulazne rafinerijske cijene zadržavaju ulazne cijene, što automatski onemogućava da na benzinskim pumpama dođe do blagog sniženja cijena”, ističe Trišić.\n“Posljednjih dana nije bilo korekcija u cijenama goriva, mada smo prethodnih mjeseci bilježili stalno povećanje cijena goriva na pumpi na sedmičnom nivou po pet do šest feninga”, kazali su iz ove pumpe.\n“Mi uvijek imamo to opravdanje da je gorivo nabavljeno u onom periodu kada je bila viša cijena na svjetskom tržištu”, ističe Marićeva za “Nezavisne”.\n“Kod nas nažalost samo kad se povećaju cijene na globalnom tržištu dođe i do povećanja odmah, a kad nešto pojeftini kod nas se to često ne desi. Napuniti rezervoar danas može sve manje vozača, ostali tankaju pomalo, koliko imaju u novčaniku”, rekao je jedan Banjalučanin.\nCijene padaju usljed očekivanja da će potražnja za ovim energentom biti manja zbog ponovnog uvođenja restrikcija u mnogim zemljama nakon ubrzanog širenja virusa korona. (Agencije)


Stilske lekcije Victorije Beckham: 5 predloga kako da se obučete za posao\nOblačenje za posao nikada nije bilo jednostavnije... To nam je dokazala i poznata dizajnerka koja nam je dala stilsku inspiraciju- od ponedeljka do petka!\nOdlične reakcije publike: Naša dizajnerka Marija Šabić dočekana gromoglasnim aplauzima u Milanu\nU vreme održavanja Milan Fashion Weeka, svoju novu kolekciju u ovoj modnoj prestonici sveta 25. septembra predstavila je srpska dizajnerka Marija Šabić i time nastavila krug učešća srpskih kreatora na „Velikoj četvorci“ koju čine Nedelje mode u Njujorku, Londonu, Milanu i Parizu.\nBasic brend koji je osvojio najaktuelnije modele današnjice (iza kog stoji jedna od top blogerki na svetu!)\nPristupačni modeli slip haljinica, topovi bez ramena, kao i popularne čoker ogrlice koje nose Kendall Jenner, Bella Hadid i Chiara Ferragni i to svakodnevno, mogu se naručiti on-line... Iza njihovog jednostavnog, ali savršeng dizajna stoji jedna modna bogerka.\nOd cveća do magične odeće: Upoznajte dizajnerku koja se igra s modom\nOdrživo, stylish i spektakularno.\nMinimalizam i klasika u režiji Victorije Beckham: 2 načina da nosite košulju pred kraj leta (seksi i ležerno)\nMnogi su ove modne kombinacije okarakterisali kao stilski zaokret, ali bilo kako bilo, mi imamo samo reči hvale za stil poznate dizajnerke.\nJedno od najmoćnijih izdanja: Victoria Beckham u elegantnom sivom odelu\nVicky se vratila u svom velikom stilu i uspela da nas podseti na neke od njenih najboljih odevnih kombinacija....


Ako ste pesimistična osoba, to nije dobro za vaš mozak - Report.rs\nBy redakcija 01/14/2022 Izdvajamo, Najnovije, Zdravlje\nAko ste po prirodi pesimistična osoba, to definitivno nije dobro za vaš mozak. Novo istraživanje pokazalo je da je negativno razmišljanje u kasnijem životnom dobu povezano sa padom kognitivnih sposobnosti i većim naslagama dva štetna proteina koja su odgovorna za razvoj Alchajmerove bolesti.\n„Negativno razmišljanje koje se ponavlja, može biti novi faktor rizika za demenciju,“ izjavila je glavna autorka studije dr Natali Marčant, psihijatar i viši istraživač na odeljenju za mentalno zdravlje na “University College London”.\nU ovoj studiji praćena je grupa od 350 osoba starijih od 55 godina tokom dve godine i merena su njihova negativna razmišljanja, poput razmišljanja o prošlosti u negativnom kontekstu i preterane brige o budućnosti.\nOko trećine učesnika podvrgnuto je PET-u, odnosno pozitronsko-emisionoj tomografiji, skeniranju mozga kako bi se izmerili depoziti tau i beta amiloida, dva proteina koji izazivaju Alchajmerovu bolest, najčešći oblik demencije.\n„Druge studije pokazale su da su depresija i anksioznost povezane sa rizikom demencije, a naša da hronično negativno razmišljanje može da poveća rizik od demencije“, objasnila je dr Marčant.\n„Ovo je prva studija koja pokazuje biološku vezu između ponavljajućeg negativnog razmišljanja i Alchajmerove patologije i lekarima pruža precizniji način da procene rizik i ponude svakom pacijentu posebno prilagođene intervencije“, rekao je neurolog dr Ričard Ajzakson, osnivač klinike za prevenciju Alchajmerove bolesti u medicinskom centru Njujork-Presbiterian i Vejl Kornel, koji nije bio uključen u studiju.\n“Optimisti imaju bolje zdravstvene navike”, rekao je kardiolog dr Alan Rozanski, profesor medicine na “Icahn School of Medicine at Mount Sinai”, koja proučava uticaje optimizma na zdravlje.\nOptimisti su takođe skloni boljim sposobnostima suočavanja i rešavanja problema. Zbog toga biste trebali da počnete da vežbate pozitivniji način razmišljanja, upravo kao što vežbate da biste ojačali telo.\nIzvor: CNN, Foto: Pexels\nalchajmer demencija dobro mozak nije osoba pesimistična rizik za vaš zdravlje


Konfigurisanje glasovnih portala za Webex pozivanje u kontrolnom čvorištu\nIz prikaza kupca u programu https://admin.webex.comPogledajte stavku Usluge > Pozivanje > lokacije , a zatim izaberite lokaciju koju želite da ažurirate.\nU okviru Dolaznipoziv odaberite telefonski broj i/ili postavite broj proširenja od tih brojeva konfigurisanih za lokaciju iz padajućeg menija.\nUnesite kôdza prolaz – Korisnik unosi PIN lozinku govorne pošte da bi pristupio sopstvenom poštanskom sandučetu kada poziva sa svog broja i/ili proširenja. Unos administratorskog koda za ovu opciju neće uspeti da dobije pristup portalu glasa.\nPritisnite taster * da biste uneli broj poštanskog sandučeta i kôdza prolaz – Ovo je za administratorski i korisnički pristup glasovnom portalu. Administratori mogu da unesu broj telefona i šifru za prolaz konfigurisanu u ovoj proceduri za upravljanje automatskim pozdravom i postavkama poštanskog sandučeta. Korisnici takođe mogu da koriste ovu opciju kada pozivaju sa broja koji nije njihov dodeljeni broj. Korisnici unose svoj broj telefona i/ili proširenje i PIN adresu govorne pošte da bi dobili pristup govornoj pošti sa bilo kog broja.\nHoćeš da vidiš kako se to radi? Pogledajte ovu video demonstraciju o konfigurisanju govornog portala u kontrolnom čvorištu.\nKonfigurisanje podrazumevanog koda za prolaz govorne pošte za sve nove korisnike


Air Serbia objavila 0,9 miliona evra profita u 2016. godini - Aviatica\nAir Serbia objavila 0,9 miliona evra profita u 2016. godini\nAir Serbia objavila finansijske rezultate u prošloj godini prema kojima je ostvaren profit od 0,9 miliona evra.\nDatum / Date: 09.08.2017.\nAir Serbia, nacionalna aviokompanija Srbije, ostvarila je u 2016. godini neto profit treću godinu zaredom, navodi se u saopštenju koje je danas ova kompanija objavila.\nPrema saopštenju, Air Serbia je ostvarila profit od 0,9 miliona evra (900.000 evra). Ukupni operativni prihodi dostigli su 320 miliona evra, što je rast na godišnjem nivou od pet odsto u odnosu na 2015. (305 mil. evra). Ove rezultate prati i porast broja putnika od 3% na 2,62 miliona i rast ukupnog kargo prevoza, koji je povećan za 4.913 tona što je rast od 31%.\nUprkos izdatom saopštenju, javnost i dalje ostaje uskraćena za kompletan finansijski izveštaj, pošto isti nije, još uvek, objavljen na sajtu Agencije za privredne registre (APR). Air Serbia je bila u obavezi da ovaj redovan godišnji finansijski izveštaj preda APR-u do kraja juna. Taj izveštaj je odbijen od strane APR uz obrazloženje koje glasi „Dostavljeni dokument ne može se smatrati finansijskim izveštajem“, ma šta to značilo. Dat je tada novi rok od 30 dana da Air Serbia dostavi ispravljeni izveštaj što je ona i uradila i predala ga APR-u, 28. jula, ali ga APR još uvek nije objavio.\nMiša Brkić, ekonomski novinar i analitičar, smatra da je „veoma neobično da pojedinačna kompanija izlazi u javnost sa podatkom o poslovnom rezultatu pre nego što to zvanično objavi APR“.\n„Još neobičnije je da kompanija izlazi sa podatkom o poslovnom uspehu, a da još nije završena procedura utvrđivanja tačnosti njenog finansijskog izveštaja koju je pokrenula Agencija za privredne registre“, kaže Brkić za naš sajt.\nOn dodaje da se iz te dve nelogičnosti „može izvesti zaključak da Air Serbia objavljivanjem poslovnog rezultata vrši pritisak na zvaničnu državnu instituciju APR i preuzima njenu ulogu. To je veoma opasan presedan koji vodi urušavanju institucija“.\nGeneralni direktor Air Serbije, Dane Kondić je zadovoljan ostvarenim finansijskim rezultatima. U izjavi koja je priložena uz izdato saopštenje navodi se da je ovaj profit od blizu milion evra ostvaren i pored značajnih investicija u poslovanje. „Ove godine usmereni smo na jačanje naših komercijalnih rezultata, unapređenje efikasnosti našeg poslovanja, kao i na kontrolu troškova i stabilnosti bilansa stanja“, kaže Kondić.\nU saopštenju se podseća šta je sve urađeno u prošloj godini. Godinu je obeležilo uvođenje direktnih letova između Beograda i Njujorka 23. juna. Pored toga povećana je flota na 21 avion, dodavanjem prvog širokotrupnog aviona Airbus A330-200, uvedene su četiri nove linije ka Ohridu, Hamburgu, Sankt Peterburgu i Kijevu. Putnicima je prošle godine predstavljen i novi sistem elektronske zabave tokom leta Elevate Play kao i Sky Au Pair usluga na letovima za Njujork.\nAir Serbia, u svom saopštenju naglašava da je saradnja sa kodšer partnerima u prošloj godini značajno doprinela ostvarenom uspehu i dobrim rezultatima. Kodšer linije ostvarile su prihode od 26,7 miliona evra, što je povećanje za skoro četvrtinu u odnosu na godinu pre.\nDodatak (objavljen, 09.08.2017. u 16:00): APR je danas popodne objavio kompletan finansijski izveštaj Air Serbije\n2016Air SerbiaAPRDane Kondićfinansijski izveštajMiša Brkić


Uskoro pregovori o minimalcu, moguć rast od 2.500 dinara? – RTV SUNCE Arandjelovac\nHome » Aranđelovac » Uskoro pregovori o minimalcu, moguć rast od 2.500 dinara?\nUskoro pregovori o minimalcu, moguć rast od 2.500 dinara?\nin Aranđelovac 03/08/2018\nSindikati će tražiti povećanje minimalne mesečne zarade za 5.000 dinara, dok poslodavci nude rast od 1.600 dinara, a u pregovorima, koji počinju za 10 dana, sindikati očekuju da će država pristati na rast od 2.500 dinara, piše „Blic“.\n„Krenućemo prilično radikalno. Tražićemo povećanje minimalca sa 143 dinara po satu, koliko sada iznosi, na 170 dinara. To bi značilo povećanje minimalne zarade sa 24.822 dinara na 29.580“, navodi neimenovani izvor beogradskog dnevnika.\nPrethodna: Otkupljeno 15.700 tona pšenice, problem niži kvalitet zrna\nSledeća: JKP Bukulja: Velika pažnja posvećuje se kontroli kvaliteta vode\nAKTUELNO – Dragan Jovanović\nKule Perišić ponovo jaše Jamahu\nDemant VS „Zejak“ na prilog „GG Pravi put u Orašcu“ od 15.10.2021\nRevanš utakmica – ŽRK „Bekament“ – ŽRK „Valur“ – Island\nStoni tenis, podrska saveza STAR ligi Aranđelovca


VELIKI NEDELJNI HOROSKOP do 9. JUNA: Ova tri znaka suočiće se sa NEVEROVATNO SREĆNIM OKOLNOSTIMA! - Zena.rs\nVELIKI NEDELJNI HOROSKOP do 9. JUNA: Ova tri znaka suočiće se sa NEVEROVATNO SREĆNIM OKOLNOSTIMA!\nVeliki nedeljni horoskop Foto: Profimedia\nNalazite se u fazi kreativnog uspona i vaša interesovanja su mahom usmerena na poslovni trijumf. Selektivno birate događaje koji treba da vas predstave u najboljem svetlu pred poslovnim partnerima. Naravno, vaša želja da dominirate na javnoj sceni ili u odnosu sa bližom okolinom ima svoje dobre i loše strane. Nemojte sebi dozvoliti da vam ambicije pomute razum i da zaboravite na prioritete. Izgovori koje koristite pred partnerom deluju neubedljivo.\nAktivno učestvujete u različitim pregovorima, te pokrećete inicijativu kad god za to postoje dobri uslovi za neku vrstu uspeha ili dobitka. Ne obazirete mnogo za nečije komentare, posebno kada oni nisu u skladu sa vašim osnovnim opredeljenjem. Ljubavni partner na vas deluje vrlo inspirativno i navodi vas na slobodnije izražavanje. Ponekad na vrlo jednostavan način umete da se uskladite sa voljenom osobom, bez posebne priče ili ubeđivanja.\nNalazite u dobroj formi i pripremljeni ste na niz poslovnih aktivnosti koje sprovodite u dogovoru sa proverenim timom saradnika i bliskih prijatelja. To što raspolažete sa preciznim informacijama biće vam od velike koristi i predstavlja vašu prednost u odnosu na poslovnu konkurenciju. Ako osećate nedostatak emotivne inspiracije, onda nemojte krivicu prebacivati na svog ljubavnog partnera već budite dovoljno samokritični. Moguće su česte ljubavne nesuglasice i razmirice.\nDelujete vrlo odgovorno pred saradnicima i trudite se da u potpunosti opravdate poverenje koje vam neko poklanja. Na kraju pokazaće se da vaš trud ili zalaganje okolina ume da nagradi. Prihvatite jednu interesantnu poslovnu ponudu u dogovoru sa bliskim saradnicima. Stalo vam je da ulepšate svoj ljubavni život i da odnos sa voljenom osobom učinite zanimljivijim. Međutim, postoje razlike u načinu na koji svako od vas pravi svoj izbor ili vidi zajedničko rešenje.\nVELIKI NEDELJNI HOROSKOP OD 21. do 27. SEPTEMBRA Ova TRI ZNAKA pratiće najveća sreća, dok njima sledi LJUBAVNA KRIZA\nNedeljni ŽENSKI HOROSKOP: Device čeka mini-pakao, a Blizance mini-raj\nDNEVNI HOROSKOP ZA 18. JANUAR Blizance čeka poklon, Raka muči KAJANJE, a ovaj znak neka obrati pažnju - neko je baš zaljubljen u njega\nDnevni horoskop za 17. januar: Rakovi imaju dve opcije i nijedna nije dobra, Jarac dobija neočekivane vesti\nPriznati srpski astrolog otkriva kakve TURBULENTNE PROMENE donosi naredni period svakom znaku Zodijaka\nAstro-ljubavne kombinacije osuđene na propast: Strelac i Vaga boje se vezivanja, a evo zašto ne može da uspe veza BIKA I ŠKORPIJE\nDnevni horoskop za 16. januar: Ovnovima sledi neprijatan hladan tuš, Rakovi su uplašeni


O CECS-u – CADSolutions\nOpis i uputsva\nGodine 2003., kao temu za izradu diplomskog zadatka u okviru završetka studija Građevinskog fakulteta Beogradskog Univerziteta, Danilo Knežević (autor) je uz mentorsko vođenje profesora Dr. Dejana Gavrana, koncipirao problem prepoznavanja – rektifikacije projektne geometrije trase puta, kao zadatak za dizajniranje CAD softverskog paketa koji bi radio pod AutoCAD okruženjem, uz podršku GCM softverskog paketa. Rezultat ovog diplomskog zadatka je DRRD softverski paket za projektovanje rekonstrukcija i rehabilitacija kod puteva. Nedugo zatim, program je stekao i komercijalni karakter, tako što je prihvaćen od strane nekoliko domaćih firmi kao alat koji će se koristiti kod poslova koji se bave pomenutom problematikom.\n2006. godine, iz produkcije je izašlo prvo izdanje programskog paketa Civil Engineering CAD Solution – CECS.\nProgram je zabeležio možda pomalo i neočekivano mnogo uspeha, pri čemu su možda najčešće reči pohvale na njegov račun bile te, da je očigledno da je program pravio projektant koji radi u domaćim uslovima projektovanja puteva. Dakle koncept, “program napravljenjen od strane projektanta – za potrebe projektanta”, postigao je potpuni uspeh.\nProgram Sredinom 2010. godine, glavni programerski deo posla oko sledeće verzije programskog paketa je bio gotov.\nDanas CENastavak na razvoju CECS programskog paketa, već je u toku. Brojne nove vizije, poboljšanje efikasnosti, kao i stalno prilagođavanje novim tehnologijama, oduvek je bilo, i biće centar fokusa u procesu razvoja programskog paketa.\nCESC - Civil Engineering CAD Solutions\nPlatforma neophodna za rad programa CECS je Autodesk-ov program AutoCAD\nili Bricsys-ov program BricsCAD (od verzije V11)\nA od skoro, kao platforma moze se korisiti i program ZWCAD+\nCECS je zvanicno registrovan od strane LandXML.org organizacije kao softver koji podržava pomenuti LandXML protokol, za razmenu podataka i projektnih parametara izmedu razlicitih programskih paketa sa slicnom tematikom (Civil3D, Plateia,…)


Grad Tuzla: Informacija sa 40. sjednice Kolegija gradonačelnika Tuzle - Privredna štampa\nGrad Tuzla: Informacija sa 40. sjednice Kolegija gradonačelnika Tuzle\nNa juče održanoj 40. sjednici Kolegija gradonačelnika Tuzle, usvojeni su Strategija neprofitnog socijalnog stanovanja Grada Tuzla 2017-2021 godina i Lokalni akcioni plan socijalne inkluzije raseljenih lica i povratnika u gradu Tuzla, te će biti dostavljeni Gradskom vijeću Tuzla na usvajanje. Predstavljena je i Informacija o realizaciji projekata iz oblasti komunalne infrastrukture, u toku građevinske sezone 2016. godine.\n„Mi smo do sada izgradili 26 socijalnih, društvenih stanova, u kojima su korisnici već smješteni. Zgrada izgrađena u Ši Selu, u svom sastavu ima i prostorije za mjesnu zajednicu i za ambulantu. Usvajanje ove Strategije je preduslov za dobijanje sredstava za izgradnju još 210 novih stambenih jedinica, koje će biti korištene po sistemu neprofitnog socijalnog stanovanja. Grad Tuzla je već obezbijedio lokacije i radimo na obezbjeđenju potrebne urbanističko-tehničke dokumnetacije, a kako bismo uštedili, nismo angažovali druge firme da izrade projekte, nego je Zavod za urbanizam Grada Tuzla radio na izradi projekata. Nakon što se na sjednici Gradskog vijeća usvoje Strategija neprofitnog socijalnog stanovanja Grada Tuzla 2017-2021 godina i Lokalni akcioni plan socijalne inkluzije raseljenih lica i povratnika u gradu Tuzla, i kako jedan po jedan projekat bude spreman, krenuće se u gradnju prvih stambenih jedinica, jer su sredstva već obezbjeđena. Ukupna vrijednost izgradnje svih 210 stambenih jedinica je oko 18 miliona KM, od čega su 12 miliona donatorska sredstva (EU, Ministarstvo za ljudska prava i izbjeglice i Federalno ministarstvo raseljenih osoba i izbjeglica). Sufinansiranje Grada Tuzla se procjenjuje na oko šest miliona KM, a uglavnom se odnosi na zemljište, komunalnu infrastrukturu i obezbjeđenje urbanističko-tehničke dokumentacije. Grad Tuzla će biti lider u ovoj oblasti, bićemo prvi u BiH koji imamo Strategiju neprofitnog socijalnog stanovanja i odmah ćemo krenuti u realizaciju cilja od novih 210 stambenih jedinica u naseljima Miladije , Solina i Ši Selo. I u ovim naseljima je planirana prateća socijalna infrastruktura u skladu sa potrebama: ambulante, prostorije mjesnih zajednica, obdaništa, dječija igrališta i sve ono drugo što bude potrebno. U pripremi ovih dokumenata i projekata provedeno je opsežno istraživanje, multidisciplinarna analiza prikupljenih podataka, te je provedena široka javna rasprava sa lokalnim stanovništvom, potencijalnim korisnicima, udruženjima građana i predstavnicima nadležnih institucija. Važno nam je da su svi, nakon početnih sumnji i podozrenja, upoznavši se sa kompletnim projektom, prihvatili ove projekte kao društveno korisne, koji će unaprijediti život građana u ovim zajednicama.\nRazmatrali smo i Informaciju o realizaciji projekata iz oblasti komunalne infrastrukture, u toku građevinske sezone 2016. godine. Radi se o velikom obimu poslova i teško možete po cijeloj teritoriji pratiti koji su radovi završeni, koji su radovi u toku, kada će biti završeni. U jednom tabelarnom dokumentu se nalaze sve aktuelne informacije. U toku prošle godine smo izgradili ukupno 48 putnih pravaca. Iako smo u prošloj godini potrošili skoro 9 miliona na sanaciju najveće ikada prirodne nesreće, uspjeli smo i da radimo na projektima komunalne infrastrukture. Ove godine ulažemo 17,5 miliona KM u ove razne komunalne projekte koji se nalaze na tabeli. Neki se tiču cesta, neki se tiču širenja vodovodne mreže, tamo gdje vodovodne mreže nikad nije bilo. Uz ove ceste mi mijenjamo kompletnu vodovodnu mrežu, te čitavu infrastrukturu za oborinske vode, kanalizacione vode i stavljamo najsavremenije cijevi. Time već sada idemo u susret projektu koji slijedi, a to je Dugoročno snadbijevanje Tuzle vodom do 2035. godine. Ovde su nabrojani projekti komunalne infrastrukture i po mjesnim zajednicama, tačno po lokacijama, tako da se vidi da se radi u gotovo svim mjesnim zajednicama na području grada“, izjavio je gradonačelnik Tuzle Jasmin Imamović.


Novi protest u BiH zbog uvedenih mjera: “Mnogi će da ostanu bez posla” - Boss-Jarani\nIspred zgrade Gradske uprave u Banjoj Luci danas se okupilo nekoliko desetina građana kako bi izrazili nezadovoljstvo mjerama koje je Republički štab za vanredne situacije doni radi sprećavanja širenja koronavirusa na području entiteta Republika Srpska, javlja agencija Anadolija.\nMeđu okupljenima bili su oni koji su nezadovoljni ograničavanjem rada ugostiteljskih objekata na period od šest do 22 časa, članovi bendova koji su nezadovoljni zabranom izvođenja muzike uživo u ugostiteljskim objektima, te roditelja koji smatraju da nema potrebe za obustavom izvođenja nastave.\n“Na vidimo razlog za skraćenje radnog vremena ugostiteljskih objekata, a sa smanjenjem radnog vremena od 1. novembra preko 20 posto ugostitelja u Banjoj Luci će da ostane bez posla”, kazao je Tatić navodeći da žele da im vlasti dozvole da rade i da im ne ogrničavaju rad.\nStanko Đurić, iz jednog od banjalučkih bendova pita se zašto i muzičari ne mogu da rade do 22 sata do kada rade ugostiteljski objekti i pita se da li postoji mogućnost da se mjere prilagode i njima koji žive od toga. Naglasio je da nemaju nikakve prihode.\nMilioni androida uskoro u velikom …by JaranKorisnici starijih android telefona često imaju glavobolje jer su … Read More11 mjeseci ago\nSmiješni YouTube klipoviby Jaranhttps://youtu.be/VddA2820lI0 Read More11 mjeseci ago, 1 Reply\nAngela Merkel: Slijedi nam teška …by Jaran11 mjeseci ago


VISOKI POSLOVNI I ETIČKI STANDARDI – UPIS\nUpravo je želja da doprinosom unapređenju zakonskog okvira za priređivanje igara na sreću bila jedan od ključnih razloga formiranja Udruženja priređivača igara na sreću Srbije – UPIS. Osnovni poslovni postulati kompanija članica i Udruženja u celini jesu potpuna legalnost rada i visok nivo društvene odgovornosti. UPIS danas predstavlja najveće regionalno udruženje priređivača igara na sreću. Istovremeno, kompanije članice Udruženja pored pokrivanja skoro 60 odsto tržišta posebnih igara na sreću u Srbiji, posluju i na tridesetak inostranih tržišta i spadaju u najveće regionalne i među 10 najvećih priređivača igara na sreću u Evropi.\nVeć punih sedam godina Udruženje je u saradnji sa Specijalnom bolnicom za bolesti zavisnosti iz Drjazerove realizuje projekat „Moguće je prekinuti“. Suština projekta ogleda se u činjenici da se njegovom realizacijom patološka zavisnost sprečava u nastajanju. Realizacija projekta podrazumeva edukaciju svih zaposlenih koji dolaze u kontakt sa igračima u prepoznavanju prvih simptoma zavisnosti od igara na sreću. Do sada je ovu edukaciju završilo oko 3800 zaposlenih iz svih naših kompanija. U skladu sa međunarodnim standardima svi su dobili individualne sertifikate, dok se kompanijski sertifikati o edukovanom osoblju nalaze na vidnim mestima u svim poslovnicama naših kompanija širom Srbije.\nKompanije članice Udruženja poseduju nekoliko EU licenci i zbog toga moraju da ispunjavaju vrlo stroge kriterijume kada je u pitanju društvena odgovornost i zaštita maloletnika od klađenja.Zbog svega toga kako na online tako i na Uplatnim mestima kladionica naših kompanija članica primenjuju se sve najsavremenije metode zaštite maloletnika kao i sprečavanja ulaska svih onih koji imaju problem sa patološkim kockanjem i klađenjem uskladu sa pravilima i direktivama EU.\nProjekat UPIS o edukaciji zaposlenih u prevenciji bolesti zavisnosti prepoznat je i u međunarodnim okvirima, van granica naše zemlje. Po pozivu organizatora, suštinu projekta, njegov sadržaj i rezultate već nekoliko godina UPIS predstavlja na Kongesima priređivača igara na sreću jugoistočne Evrope, ali i na stručnim medicinskim skupovima u zemlji i u inostransstvu.\nOva činjenica najbolje je potvrđena na nedavno održanoj konferenciji „Društvana odgovornost u igrama na sreću“ koju je organizovala Privredna komora Srbije, uz učešće predstavnika industrije igara na sreću, Poreske uprave kao nacionalnog regulatora i stručnjaka za lečenje zavisnosti iz eminentnih zdravstvenih ustanova.\nU Srbiji, u ovom trenutku, kompanije-članice UPIS-a imaju skoro 3000 zaposlenih. U skladu sa generalnim opredeljenjem za potpunu legalnost poslovanja, svi zaposleni su uredno prijavljeni, a isplate zarada, kao i poreza i doprinosa na plate su redovne i blagovremene. Posebno se ističe podatak da je i pored svih teškoća, u 2016. godini povećan broj zaposlenih za 2 odsto. To se odnosi pre svega na visokoobrazovani i stručni kadar u IT sektoru. Taj trend je nastavljen i u ovoj godini.\nIako je pad obima poslovanja evidentan u poslednjih pet godina, obaveze kompanija-članica prema državi iz godine u godinu rastu. Ukupno, u 2016. godini na ime poreza i doprinosa na plate, poreza, taksi i nakada za priređivanje igara na sreću, PDV-a, lokalnih komunalnih taksi i ostalih poreskih davanja, u državni budžet i budžete lokalnih samouprava uplaćeno je oko 20 miliona evra. Evidentan je rast budžetskih davanja iz godine u godinu, tako da su naše kompanije u poslednjih pet godina na ime svih vrsta poreza uplatile preko 70 miliona evra.\nU 2016. godini, na ime nabavki roba i usluga dobavljačima je isplaćeno 26 miliona evra. Tom iznosu treba dodati i plaćeni PDV od preko 5 miliona evra. Važno je istaći da se plaćanje roba i usluga vrši blagovremeno, bez kašnjenja, čime se dobavljačima obezbeđuju uslovi za normalno poslovanje, pre svega, sa aspekta isplate zarada i obaveza prema državi, što dodatno pozitivno utiče na ukupan privredni ambijent.\nKada se ovim iznosima dodaju profiti naših dobavljača roba i usluga kao i porezi i zarade koje oni isplaćuju onda se u celini sagledava naš doprinos državnom budžetu i budžetima lokalnih samouprava. Samo 150 naših najvećih dobavljača (po kriterijumu minimalno jedan ugovor godišnje sa minimalnim iznosom od million dinara) u ovom momentu zapošljavaju oko 45.000 radnika, a to predstavlja 2,5 % ukupnog broja zaposlenih u Srbiji. Činjenica je da svaki zaposleni u našim kompanijama indirektno kod naših dobavljača obezbeđuje još 15 radnih mesta.


Fokus grupe za sudije i tužioce organizovane u Crnoj Gori kao dio novog okvira za procjenu potreba za obukama u pravosuđu - News\nFokus grupe za sudije i tužioce organizovane u Crnoj Gori kao dio novog okvira za procjenu potreba za obukama u pravosuđu\nPodgorica, Crna Gora 26.oktobar 2021\nCentar za obuku u sudstvu i državnom tužilaštvu Crne Gore je organizovao dvije fokus grupe za sudije i državne tužioce, sa ciljem identifikacije i prioritizacije potreba za obukama u pravosuđu. Ovakve fokus grupe prvi put su organizovane u sklopu procjene potreba za obukama, a u skladu sa unaprijeđenom metodologijom procjene potreba, razvijenom u okviru zajedničkog projekta Evropske unije i Savjeta Evrope „Odgovornost i profesionalizam u pravosudnom sistemu u Crnoj Gori.“\nU skladu s novom metodologijom, Centar je ove godine primijenio nekoliko različitih alata za prikupljanje podataka o procjeni potreba za obukama, uključujući online ankete; fokus grupe; pregled zakonodavstva, izvještaja i strateških dokumenata, kao i analizu dostupnih statističkih podataka. Stavovi ciljnih grupa se prikupljaju kroz fokus grupe vezane za građansko, odnosno krivično pravo, kao i kroz razgovore s predstavnicima sudova za prekršaje i strukovnih udruženja sudija i državnih tužilaca.\nRezultati svake faze ovog procesa biće predstavljeni kroz Izvještaj o procjeni potreba za obukama koji ce poslužiti kao vodeći dokument za planiranje programa obuke za 2022. godinu, u skladu sa dinamičkim Akcionim planom za pregovaračko poglavlje 23. To će omogućiti Centru da razvije strukturirani pristup u rješavanju specifičnih zahtjeva za obukama unutar pravosudnog sistema u Crnoj Gori i pomoći u podizanju ukupnih kapaciteta u pravosuđu.\nProjekat „Odgovornost i profesionalizam u pravosudnom sistemu u Crnoj Gori“ se sprovodi u okviru zajedničkog programa Evropske unije i Savjeta Evrope „Horizontal Facility za Zapadni Balkan i Tursku 2019 – 2022“.


Gotovo - Partizan pristao na kompromis i angažovao Brazilca! - Sportske.net\nGotovo - Partizan pristao na kompromis i angažovao Brazilca!\nVicešampion Srbije angažovao je osmo pojačanje u letnjem prelaznom roku, pošto je prihvaćena posebna klauzula koju je zatražio brazilski internacionalac Leonardo da Silva Souza.\nNapadač demantuje - Nije potpisao ugovor sa Partizanom!Partizane, OPREZ! Evo koga su njegovi mogući rivali pobedili u finišu sezone!Bugari ili Poljaci? Evo koga bi izabrao Partizanov najbolji igrač!"Parni Valjak" nije imao sreće - Upoznajte rivale Partizana!LE - Partizan na Bugare ili Poljake, Voši se otvorio žreb, Čuku čeka pakao!\nFudbalski klub Partizan dobio je osmo pojačanje u letnjem prelaznom roku, a promocija još jednog novajlije trebalo bi da bude upriličena do kraja nedelje.\nBrazilski internacionalac Leonardo da Silva Souza (24) parafirao je ugovor putem faksa, a "Sportski Žurnal" piše da je dogovor pao tok nakon što su u Humskoj pristali da se u dogovor o saradnji unese posebna klauzula.\nPomenuti izvor piše da je Leonardo tražio duplo više dana za odlazak u rodni Brazil od onoga što je Partizan prvobitno ponudio, a u Humskoj su prihvatili želju svog novog igrača.\nLeonardo da Silva Souza trebalo bi da doputuje u Beograd do kraja dana nakon čega će uslediti lekarski pregledi i promocija na stadionu u Humskoj, a potom i priključivanje ekipi na pripremama u Poljskoj.\nBrazilac igra u veznom redu a odlično se snalazi na levom krilu, pa ostaje da vidimo kako će ga u ekipu uklopiti trener Ivan Tomić.\nPartizan će danas promovisati napadača Nikolu Đurđića koji je ugovor potpisao u ponedeljak.


Dodik: Dolazimo u Srebrenicu, zabrana neprihvatljiva | Glas javnosti\nsubota 9. jul 2011.\nPočetna > Politika > Dodik: Dolazimo u Srebrenicu, zabrana neprihvatljiva\n"Zabrana održavanja bilo kakvog skupa, posebno obeležavanja stradanja srpskog naroda na tom području, potpuno je neprihvatljiva", rekao je Dodik,prenosi SRNA.\nOn je dodao da niko na nivou lokalne zajednice ne može da sprečava to obeležavanje i ističe da su potpuno nesuvisle i pomalo lažne tvrdnje da je neki tužilac zatražio da se to uradi.\n"Bezbednosna agencija, pre svega Policija Republike Srpske, utvrdiće valjanost tih tvrdnji, jer je ona jedina merodavna da to učini", rekao je Dodik. On je naveo da je od ministra unutrašnjih poslova Stanislava Čađe i direktora Policije RS Gojka Vasića zatražio da o tome daju svoje ocene.\n"Taj skup će se sigurno održati", poručio je predsednik Srpske i ocenio da u vezi sa tom zabranom ne treba da se podiže posebna atmosfera.\nU Tužilaštvu BiH danas je potvrđeno da su bezbednosne agencije procenile da bi događaj u okviru obeležavanja 19. godišnjice od srpskog stradanja u Podrinju, koji je planiran za 10. juli, mogao ugroziti bezbednosnu situaciju i imati bezbednosne implikacije uoči obeležavanja godišnjica 11. i 12. jula u Srebrenici i Bratuncu.\nDirektor Kulturnog centra Amila Efendić juče je obavestila organizatore "Petrovdanskih dana" da dogovoreni sadržaji neće moći da se održe u tom objektu, jer je dobila naređenje iz opštine koja je, kako je navela, osnivač te ustanove.\nPilot oboren u BiH ulazi u politiku\nDačić: Osvojićemo više od 10 odsto glasova\nKazne protiv korupcije\nHrvatski mediji: Sramotno oslobađanje Šljivančanina\nKroacija samit bez prisustva Srbije\nBerluskoni 15. jula stiže u Beograd\nKrasnići udario na vladu i Tahirijevu


Murinjo: Borusija je najbolji tim u Ligi šampiona! : Nadlanu.com\nMurinjo: Borusija je najbolji tim u Ligi šampiona!\nObjavljeno 25. apr 2013. / 09:22:17\n"Oni su do sada najbolji tim u Ligi šampiona i zaslužili su ovu pobedu. Lako smo gubili posed lopte. Znali smo sve o Robertu Levandovskom, i kada to kažem, mislim bukvalno sve. Dozvolili smo mu da lako postigne tri gola i to je razočaravajuće", rekao je Murinjo.\nŠtoper Reala Serhio Ramos, koji je kao kapiten predvodio svoju ekipu, rekao je da će Madriđanima biti teško u revanšu.\n"Biće nam veoma teško u revanšu na našem stadionu, ali smo i dalje uvereni da možemo da prođemo, moramo da reagujemo na pravi način. Pre žreba su svi mislili da će nam biti lako, ali to je ipak nemačka ekipa", rekao je Ramos.\nDirektor Reala Emilio Butragenjo kazao je da je Borusija izuzetan i veoma efikasan tim.\n"Došli smo da igramo protiv izuzetnog tima. Oni su veoma efikasni kada krenu napred. Rezultat je negativan, ali ništa još nije završeno. Naši navijači u revanšu mogu da odigraju značajnu ulogu", kazao je Butragenjo.\nRevanš utakmica ova dva tima igraće se u utorak, 30. aprila, u Madridu.\nborusija dortmundfudballiga šampionamurinjoreal madrid


Komentarišući nastup aktuelnog ukrajinskog predsednika, koji je ujedno i kandidat na narednim izborima koji će u Ukrajini biti održani 31.marta, direktor Međunarodnog instituta za nove države Aleksej Martinov za Sputnjik kaže:\n„Jednostavno, Porošenko zbog svoje površnosti ne vidi razliku između, recimo, 50 i 500 tenkova. Biću ironičan, Porošenko kao da je ’malo preuveličao‘. Može se reći da je ovo paradigma svih njegovih javnih nastupa, sve su mu izjave u tom stilu. Što se tiče njegovih govora u okviru međunarodnih organizacija, poput UN, može se zaključiti da je izborna kampanja u Ukrajini u punom jeku i da se Porošenko ponaša u skladu sa činjenicom da je jedan od kandidata.“\nNaš sagovornik smatra da Petro Porošenko očigledno slabo može da zamisli koliko je zapravo 500 tenkova. Da, dodaje Martinov, „može se reći da su ustanici u Donbasu tokom prethodnih borbi uspeli da od ukrajinske vojske zaplene deo opreme i oružja, ali svakako se ne radi o 500 tenkova koje pominje Porošenko“.\nSa ovim stavom se slaže Aleksej Martinov i ističe da se ukrajinski predsednik nada da će mu ove pompezne izjave omogućiti da ostane na poziciji „glavnog oligarha u zemlji“.\n„Reklo bi se da u Ukrajini i neće biti održani predsednički izbori, već borba za mesto glavnog oligarha države. Porošenku se dopalo da se bogati na račun svoje zemlje i svojih građana, a problem je što su se na horizontu pojavili i drugi kandidati. Kolomojski je u isto vreme nominovao dva kandidata: i Juliju Timošenko i umetnika glumca Zelenskog. Tako da je sad to realno izazov za Porošenka, zbog kojeg je on spreman na različite gluposti i sumanute izjave“, zaključuje Martinov.\nPorošenkov nastup u UN je trajao 40 minuta, a tokom obraćanja učesnicima skupa ukrajinski predsednik je tradicionalno govorio o „ruskoj agresiji u Donbasu“, o tome da se tamo nalaze hiljade ruskih vojnika, kao i o „otimanju Krima“.


Nakon Weba 2.0 dolazi Preduzetništvo 2.0 – Personal magazin\nBroj korisnika društvenih mreža na internetu prošle godine je porastao za 25 odsto, a potrošnja za IT rešenja za društvene mreže mogla bi u 2009. dostići svotu od čak 500…\nBroj korisnika društvenih mreža na internetu prošle godine je porastao za 25 odsto, a potrošnja za IT rešenja za društvene mreže mogla bi u 2009. dostići svotu od čak 500 miliona dolara. Preduzetnici šrom sveta zato ubrzano traže nove načine da profitiraju od ovog fenomena, ističe se u najnovijem istraživanju konsultantsko-revizorske kompanije Deloitte Trendovi u tehnologiji u 2009.\nPre nekoliko godina Web 2.0 promenio je način na koji doživljavamo internet. Danas ipak svedočimo razvoju Preduzetništva 2.0 (Enterprise 2.0), specijalizovanog za prodaju tehnologija i aplikacija za blogove, wikije i društvene mreže. Konkuretnost Preduzetništva 2.0 rašće paralelno sa uštedama na budžetu za informacionu tehnologiju, kojima će kompanije pribegavati zbog ekonomske krize.\nTrend štednje podstaknuće i porast prodaje netbuka (mini-laptopa). Predviđa se da će se u 2009. godine u svetu prodati oko 25 miliona ovog uređaja, koji se na masovnom tržištu pojavio pre svega dve godine. Tako bi netbuk mogao ove godine postati uređaj sa najvećim rastom udela na tržištu personalnih računara No, uprkos popularnosti, niska cena netbuka bi na kraju mogla nepovoljno uticati na prihode industrije računara. Procenjuje se, naime, da bi cena netbuka mogla ove godine da padne ispod 250 dolara, zbog čega bi se prihod od globalne prodaje personalnih računara po prvi put mogao smanjiti.\nBrend je poslednjih godina bio važan činilac kako za tehnološke kompanije, tako i za potrošače. Kupci, podstaknuti reklamnim kampanjama vrednim milijarde dolara, tražili su uređaje najpoznatijih brendova, čak i ako brend nije osiguravao najbolji proizvod. U 2009. godini međutim, kompanije i potrošači mogli bi se okrenuti nebrendiranim uređajima ili relativno nepoznatim tehnološkim brendovima koji nude odgovarajući kvalitet uz znatno nižu cenu. Poput supermarketa, koji se sve više okreću proizvodima sa sopstvenim brendom, proizvođači i trgovci tehnologije verovatno će prilagoditi svoje proizvodne linije novim tržišnim uslovima.\nGubici pri prenosu i distribuciji električne energije na globalnom nivou danas iznose oko 7 odsto. Prosečna efikasnost postojećih električnih mreža je svega 33 odsto, dok efikasnost takozvanih “pametnih mreža” (Smart grid) iznosi čak 60 odsto. Smart grid tehnologija, koja električnoj mreži dodaje računarsku inteligenciju i povezivost, potencijalno bi mogla da smanji potrošnju struje za čak 30 odsto, čime bi se dramatično smanjila potreba za izgradnjom novih elektrana i opasnost od novih zagađenja okoline. Kompanije koje posluju u ovom segmentu mogle bi u 2009. godini ostvariti oko 25 milijardi dolara prihoda, što ih potencijalno čini najbrže rastućim tehnološkim sektorom.\nSpajanje proizvoda i usluga verovatno će biti jedan od vodećih trendova na inače “nervoznom” hardverskom tržištu u 2009. Može se očekivati širenje ponude uređaja sa integrisanim uslugama, među kojima će biti plejeri koji sadrže unapred učitanu muziku, TV prijemnici sa uključenim pretplatama na razne kanale, kompjuteri uz koje dolazi tehnička podrška i slično.\nNakon Weba 2.0 dolazi Preduzetništvo 2.0 was last modified: February 26th, 2009 by Redakcija\ndeloittedruštvene mrežeEnterprise 2.0Preduzetništva 2.0Web-2.0\nSlužbenici u svetu dnevno pošalju i do 160 e-mailova i izgube dva sata u proveravanju elektronske pošte


Postavlja se preko 4.000 dezobarijera u ulazima stambenih zgrada u Novom Sadu\nGrad Novi Sad je, po odluci Gradskog štaba za vanredne\nsituacije, nabavio preko 4.000 dezobarijera koje će biti postavljene u svim ulazima stambenih zgrada na teritoriji grada.\nTakođe, nabavljena je i potrebna količina sredstava za dezinfekciju, a postavljanje dezobarijera počinje već danas.\nOvim su dodatno pojačane preventivne mere koje Grad Novi Sad sprovodi u cilju zaštite zdravlja i života građana i sprečavanja širenja zaraze tokom pandemije korona virusa. Prema navodima struke, dezobarijere predstavljaju prvu linija odbrane od ulaska zaraze u objekat, kao i njenog širenja sa objekta na objekat, a koriste se na ulazima u zatvorene prostore.\nEkipe “Ciklonizacije”, uz podršku operativaca JKP “Stan” i JKP “Gradsko zelenilo”, zadužene su za postavljanje barijera u ulazima i njihovo inicijalno punjenje dezificijensom. Ova akcija startuje danas, i prema preporuci Štaba, preduzeća će raditi sa maksimalnim kapacitetom, kako bi svi ulazi barijere dobili u što kraćem roku. Pre postavljanja barijere, ekipa će izvesti i tretman dezinfekcije ulaza zgrade, kao što je to i bio slučaj do sada.\nZa brigu o dezobarijerama i njihovo održavanje u funkciji, prema preporuci Gradskog štaba za vanredne situacije, zaduženi su profesionalni upravnici stambenih zajednica i upravnici iz redova stanara. U narednim danima njih će kontaktirati zaposleni u JKP “Parking servis”, JP SPC “Vojvodina” i drugih gradskih preduzeća, koji će im po dogovoru dostavljati potrebne količine dezificijensa za održavanje ovih dezobarijera. Upravnici će biti u obavezi da preuzmu preparate i da ih, prema priloženom uputstvu koriste, kako bi dezobarijere funkcionisale.\nGrad Novi Sad od upravnika stambenih zajednica očekuje punu podršku u sprovođenju ove važne preventivne mere. Očekujemo i punu saradnju sa gradskim preduzećima koja su zadužena za njeno sprovođenje i striktno poštovanje uputstava i preporuka koje će dobiti od stručnih operativaca.


Jedinstveni turistički lokalitet Stara čaršija u Knjaževcu dobija novi izgled - Knjaževačke novine\nJedinstveni turistički lokalitet Stara čaršija u Knjaževcu dobija novi izgled\nDobro došli » Jedinstveni turistički lokalitet Stara čaršija u Knjaževcu dobija novi izgled\nDirekcija za razvoj urbanizam i izgradnju Opštine Knjaževac raspisala je tender za uređenje fasada lokaliteta Stara čaršija sa užim gradskim jezgrom karakterističnim po brojnim arhitektonskim građevinama iz perioda 19. i ranog 20. veka.\nKnjaževac, Srpska Venecija, foto: Google\nU planu je uređenje fasa u ulici Kej Dimitrija Tucovića koji je podeljen u dve prostorne celine – Stara čaršija, donji niz; i Stara čaršija, gornji niz, sa svojim specifičnim arhitektonsko-ambijentalim karakteristikama. U specifikaciji tendera navodi se da je trenutno stanje fasada jako loše, kao i da budući izvođač radova mora da obrati pažnju na stilske specifičnosti prostora tokom rada na krpljenju maltera, farbanju fasada, zameni i farbanju stolarije, zameni oluka i popravki ograde na terasama.\nDruga partija tendera obuhvata radove na popravci ograde na objektima prema ulici Trg oslobođenja u užem gradskom jezgru Knjaževca. Objekti su zapravo stambene zgrade gde je zbog atmosferskih uticaja došlo do oštećenja. Predviđeno je da se obavi krpljenje maltera, farbanje i radovi na poboljšanju energetske efikasnosti objekata.\nDetaljnije informacije o načinu učestvovanja i tehničkim specifikacijama predviđenih radova pogledajte OVDE.\nUrbano jezgro Knjaževca, Stara čaršija, predstavlja najprepoznatljiviji deo grada sa brojnim zanatskim i turističkim objektima iz 19. i ranog 20. veka koje odlikuju šarene fasade koje se ogledaju u reci koja protiče kroz grad što ostavlja vrlo jak utisak na posetioce ove jedinstvene turističke lokacije.\nKnjaževac, Knjaževac Centar, Radovi, Stara čaršija\nPrevPrethodnaFK ,,Timočanin“ otvorio novu sezonu porazom!\nSledećaU poslednja 24 časa od COVID-19 obolelo 1.497 osobaСледећи\nPredsednik opštine obišao radove na uređenju seoskih puteva i MZ\nPredsednik Opštine Knjaževac Milan Đokić sa svojim saradnicima obišao je radove na uređenju seoskih puteva,


Marijana i Scarlet\nHilos de amor (2010)\nŽanr: drama, romantika\nGlavne uloge: Carolina Acevedo, Bianca Arango, Luigi Aycardi\nLjubav, zavist, ravnodušnost i izdaja su deo ove priče o dve sestre koje se, ne znajući, zaljubljuju u istog muškarca. Marijana i Skarlet su dve žene iz srednje klase, lepe, borbene i sa velikom željom za uspeh. Ali dok je Marijana ozbiljna, slatka, mirna i želi da radi sve na pravi način, Skarlet je zabavna, bezobrazna, agresivna i želi sve odmah! Marijana ima želju da pokrene sopstvenu fabriku odeće, a Skarlet da bude međunarodno priznat model. Na ovom putu ka ispunjenju svojih snova obe upoznaju Roberta Patrika Vajta, milionera i vlasnika fabrike tekstila koji se razvodi. On će izaći sa obe sestre, ali će im se drugačije predstaviti. Za Marijanu on će biti Bobi, radnik u bezbednosnoj agenciji, a za Skarlet milioner i biznismen. Kada Robert shvati da je zaljubljen u Marijanu, raskinuće sa Skarlet, ali će Marijana otkriti prevaru i napustiće ga. Skarlet će saznati da ju je ostavio zbog Marijane, nakon čega će odnos dve sestre postati veoma problematičan. One postaju suparnice u borbi za ljubav jednog muškarca...


Ostali sportovi - Evropska zlata za veterane Tamiša\nNapisano u kategoriji Ostali sportovi, 23 juna, 2022\nVeterani Veslačkog kluba Tamiš Boško Bjelajac, Milan Puzić i Jovan Opačić učestvovali su na Evropskom prvenstvu za „masters“ veslače koje je održano na Bledskom jezeru u Sloveniji od 17 do 19.juna ove godine.\nNaša malobrojna ekipa se izuzetno dobro pripremila za ovo takmičenje s obzirom da se vraćaju u Pančevo sa pet zlatnih medalja. Najuspešniji je bio Boško Bjelajac koji je potvrdio i odbranio prošlogodišnju titulu šampiona Evrope u skifu. Boško je u svojoj starosnoj kategoriji osvojio zlatnu medalju a onda zadnjeg dana takmičenja kada se veslalo superfinale najbržih skifista na ovogodišnjem prvenstvu izveslao trku za pamćenje i sa sopstvenim rekordom osvojio ponovo titulu šampiona Evrope. Veslajući u dubl skulu sa partnerom iz Slovenije Boško je pridodao još jedno zlato.\nUspešnost pančevačkih veslača na ovom prvenstvu potvrdili su i Milan Puzić koji je u svojoj starosnoj kategoriji prvi prošao kroz cilj i osvojio zlatnu medalju. Drugog dana takmičenja Milan Puzić i Jovan Opačić izašli su na start u dubl skulu i bili dominantni i Veslačkom klubu Tamiš i sebi pridodali još jedno zlato.\n„Vrlo sam zadovoljan postignutim rezultatima ekipe veterana Tamiša na ovom Evropskom prvenstvu i sa nestrpljenjem očekujemo nastup na predstojećem Svetskom master prvenstvu u veslanju koje će se održati u Libornu u Francuskoj u septembru mesecu“\n– prokomentarisao je šampion Evrope Boško Bjelajac


Vlada BPK uputila protestno pismo Vladi i Parlamentu FBIH - Klix.ba\nZbog izostanka finansijske podrške Vlada BPK uputila protestno pismo Vladi i Parlamentu FBIH\nZbog izostanka finansijske podrške\nVlada BPK uputila protestno pismo Vladi i Parlamentu FBIH\n22.11.2012. u 13:11\nVlada FBiH pismo\nZbog izostanka finansijske podrške i nedoznačavanja planiranih sredstava iz federalnog budžeta, Vlada Bosanskopodrinjskog kantona (BPK) Goražde uputila je protestno pismo na adrese najviših zakonodavnih i izvršnih tijela u Federaciji BiH.\nKako ističe premijer BPK-a Alija Begović, protestno pismo odgovor je Vlade Bosanskopodrinjskog kantona Goražde na ignorantski odnos Vlade Federacije prema ovom kantonu koji se, zbog nedoznačavanja grant sredstava iz federalnog budžeta od utvrđenih pet miliona KM u 2012.godini, suočava s do sada najtežom situacijom u historiji Kantona.\n"Bezuspješni su bili svi naši dosadašnji pokušaji za razgovor s premijerom Nerminom Nikšićem u proteklih pet mjeseci. Da nas je bar odbio, nego uopće ne reagira već nas ignoriše, što je ponižavajuće", ističe Begović.\nPodsjeća na činjenicu da je fiskalni kapacitet Bosanskopodrinjskog kantona Goražde nedovoljan za funkcioniranje i izvršavanje Ustavom i zakonima propisanih obaveza, te da je iz toga proistekla Ustavom propisana obaveza viših nivoa vlasti za fiskalno ujednačavanje i omogućavanje ravnomjernog razvoja svih dijelova FBiH, kantona i općina.\nU pismu se upozorava da su trenutno ugrožene sve funkcije institucija Kantona, općina u njegovom sastavu, kao i obaveze prema socijalnim kategorijama, učenicima, školama, zdravstvenim ustanovama, započetim i planiranim projektima.\nTakođer se naglašava da se do sada, u historiji Kantona, nije desio ovakav slučaj zanemarivanja od Federacije BiH te da do današnjeg dana nije doznačen nijedan konvertibilni fening.\nOd Vlade Federacije traži se da izvrši svoju obavezu izvršavanja budžeta FBiH i hitno doznači planirana sredstva od pet miliona KM, iako su i ona mala i nedostatna.\nTakođer traži se hitno očitovanje Vlade Federacije BiH i Parlamenta Federacije BiH u smislu redefiniranja kredita MMF-a za BPK, odnosno preuzimanja duga iz 2009.godine od 8,7 miliona KM na teret Federacije BiH.\n"To je veliko opterećenje za BPK jer smo 2009.godine umjesto granta iz budžeta FBiH dobili 8.700.000 KM na ime granta ali kroz kreditno zaduženje od MMF-a. BPK Goražde u tom trenutku nije bio čak ni kreditno sposoban i Skupština BPK-a Goražde bila je prinuđena prihvatiti takvo zaduženje na intervenciju iz Federacije BiH. Kako su oni tad objašnjavali, kompletan stand-by aranžman propao bi ukoliko ovo ne bismo prihvatili, s tim što su svi iz federalnih vlasti kazali da će Federacija BiH, što je sasvim razumljivo i logično, prihvatiti taj kredit kao svoj, budući da naš kanton svake godine prima grant i u tom iznosu svakako ne može servisirati takav veliki i kratkoročni kredit. Međutim, do danas tu obavezu Federacija nije preuzela ", pojasnio je Begović.\nOd Vlade i Parlamenta Federacije u pismu se traži i da izvršavanjem projekata i transfera za podsticaj razvoja, značajnije podrži BPK, budući da je to do sada bilo nedopustivo malo i diskriminirajuće te da prilikom izrade budžeta za 2013. godinu osobitu pažnju posvete fiskalnom ujednačavanju i odnosu prema nerazvijenim kantonima i općinama.\n"U prilogu protestnog pisma je i jedan pregled koji je napravilo Federalno ministarstvo za privredu. Za podsticaj u poljoprivredi u proteklih pet godina BPK Goražde dobio je oko 2.500.000 KM, dok su neki drugi kantoni, naprimjer Posavski, dobili oko 16.000.000 KM. Dakle, mali kantoni ali znatno veće sume, što također na jedan način govori o jednom zapostavljenom odnosu BPK-a u odnosu na druge kantone od Federalnog parlamenta i Vlade", kazao je premijer BPK-a.


Muzika i instrumenti : Roland TD-17KVX set bubnja 08.11.2019 - ID 86056124 - KupujemProdajem\nMuzika i instrumenti > Bubnjevi | Elektronski > ID oglasa: #86056124 (postavljen: pre 2 nedelje)\nRoland TD-17KVX set bubnja\nIli rata od 3.115,80 din ?\nOno sto treba istaci kao vaznu karakteristiku je to da je sada moguce ubacivanje semplova u modul\nTD-17, sto ce korisnicima omoguciti ubacivanje omiljenih elemenata bubnja i loop-ova.\nUkoliko redovno koristite akustican bubanj zahvaljujuci novoj tehnologiji Roland padova nece morati da prilagodjavate tehniku sviranja. To Vam omogucava PDX-12 pad koji se u ovom setu koristi za dobos i VH-10 Hi-Hat cinela sa prirodnim, realnim osecajem koju mozete montirati i na klasican Hi-Hat stalak.\nSvirku i vezbanje dodatno ce uciniti zabavnijim ugradjeni Bluetooth audio, pa cete bezicno moci da preslusavate pesme sa svog pametnog telefona na TD-17 modulu i cujete celu svirku preko slusalica. Mozete snimiti svoju svirku i zatim je preslusati ponovo kako bi odlucili gde treba da ispravite.\nPostati dobar bubnjar je i dalje tezak zadatak ali Vam u tome moze pomoci Roland TD-17!\nModul: TD-17 1kom,\nDobos: novi model pada, oznaka PDX-12 1kom,\nPrelazi: PDX-8 3kom,\nHi-Hat: novi model Hi-Hat cinele, oznaka VH-10 1kom,\nCrash cinela: CY-12C 2kom,\nRide cinela: CY-13R 1kom,\nBas Bubanj: novi model KD-10 1kom,